open-index/open-wikipedia-markdown huggingface dataset:
ব্যৱস্থাপনা

ব্যৱসায় আৰু মানৱ সংগঠনৰ ক্ষেত্ৰত, সাধাৰণ ভাষাত **ব্যৱস্থাপনা** (management) হ'ল মানুহ সংগঠিত কৰি কোনো প্ৰস্তাৱিত উদ্দেশ্যত বা লক্ষ্যত উপনীত হোৱা । ব্যৱস্থাপনাৰ উপাদান সমূহ হ'ল - পৰিকল্পনা কৰা (planning), সংগঠিত কৰা (organizing), সম্পদ ব্যৱস্থাপনা কৰা (resourcing), নেতৃত্ব লোৱা (leading) বা পথ প্ৰদৰ্শকৰ ভূমিকা পালন কৰা (directing) আৰু সংগঠন(organization, কোনো নিৰ্দিষ্ট উদ্দেশ্য পূৰণৰ বাবে একগোট হোৱা এক বা তাতোধিক মানুহ বা বস্তুৰ সমষ্টি) নিয়ন্ত্ৰণ কৰা (controlling)। সম্পদ ব্যৱস্থাপনা হ'ল মানৱ সম্পদ, বিত্তীয় সম্পদ, কাৰিকৰী(technological) সম্পদ আৰু প্ৰাকৃতিক সম্পদৰ আহৰণ আৰু প্ৰয়োগ ।

## ইতিহাস
Management ৰ অসমীয়া প্ৰতিশব্দ 'ব্যৱস্থাপনা' সম্পূৰ্ণ শুদ্ধ বুলি ক'ব নোৱাৰি যদিও সম্পূৰ্ণ ভুল নহয় । পৰিচালনা বা পৰিচালন ইয়াৰ এটা নিকটতম শব্দ ।Manage শব্দেটা ইটালীয়ান ভাষাৰ শব্দ maneggiare (to handle — especially a horse)ৰ পৰা অহা । Maneggiare শব্দটো লেটিন ভাষাৰ manus ( যাৰ অৰ্থ 'হাত') ৰ পৰা অহা । ১৭ শ আৰু ১৮ শ শতাব্দীত ফ্ৰেঞ্চ শব্দ menagement (later ménagement)ৰ প্ৰভাৱত ইংৰাজী শব্দ Management ৰ সৃষ্টি হ'ল ।

## তাত্বিক ব্যাখ্যা
ম্যাৰি পাৰ্কাৰ ফল্লেট্ (Mary Parker Follett)(১৮৬৮-১৯৩৩)এ বিংশ শতাব্দীৰ আৰম্ভণিতে ব্যৱস্থাপনাৰ ব্যাখ্যা 'মানুহৰ দ্বাৰা কাম সম্পাদন কৰোৱা কলা' হিচাপে দিছিল । সাধাৰণ ভাষাত ব্যৱস্থাপনা হ'ল কোনো কাৰ্যৰ গুণৱত্তা ৰক্ষ্যা কৰা আৰু পৰিকল্পনা যুগুত কৰা বা নিৰ্দিষ্ট লক্ষ্যত উপনিত হ'বলৈ কৰা কৰ্যক্ৰমনিকা । পৰিকল্পনা নথকা ক্ষেত্ৰতো এই ধাৰণা প্ৰযোজ্য । এই ধাৰণাৰ ওপৰত ভিত্তি কৰি ফ্ৰান্সৰ হেনৰি ফ'য়েল (Henri Fayol) এ ব্যৱস্থাপনাক মুঠ ছটা কাৰ্যত ভাগ কৰিছিল -
# পৰিকল্পনা (planning)
# সংগঠিত কৰা (organizing)
# নেতৃত্ব (leading)
# সমন্ময় স্থাপন (co-ordinating)
# নিয়ন্ত্ৰণ (controlling)
# নিয়োগ (staffing)

শ্ৰেণী:শিক্ষাশ্ৰেণী:ব্যৱস্থাপনা
পৰিকল্পনা

সংগঠন আৰু ৰাজহুৱা নীতিৰ ক্ষেত্ৰত **পৰিকল্পনা** () কৰা হ'ল সাংগঠনিক আঁচনি প্ৰস্তুত কৰা আৰু প্ৰতিপালন কৰা এটা প্ৰক্ৰিয়া তথা কিছুমান যোগ্যতাৰ ভিত্তিত নিৰ্দিষ্ট ভৱিষ্যতৰ সৃষ্টিৰ বাবে প্ৰয়োজন হোৱা কাৰ্যৰ ওপৰত চিন্তা কৰা এটা মানসিক প্ৰক্ৰিয়া। এক কথাত ই বুদ্ধিমন্ত আচৰণৰ এটা মৌলিক গুণ। পৰিকল্পনাৰ সৃষ্টি আৰু পুনঃসংস্কাৰ তথা অন্য পৰিকল্পনাৰ লগত অনুকূল কৰাৰ কাৰণে এই মানসিক প্ৰক্ৰিয়াৰ অতি প্ৰয়োজন। ই অগ্ৰগতিৰ আগতীয়া ধাৰণা আৰু উদ্ভৱ হ'ব পৰা পৰিস্থিতিৰ লগত কেনেকৈ সন্মুখীন হ'ব পৰা যাব তাৰ প্ৰস্তুতিৰ আভাস দিয়ে। পৰিকল্পনা কৰা বুলিলে কোনো লক্ষ্যত উপনিত হ'বলৈ আৰু কোনো ৰণনীতি গ্ৰহণ কৰাৰ উদ্দেশ্যে নথি-পত্ৰ তৈয়াৰ কৰা বা সভা আহ্বান কৰাকো বুজায়। ইয়াৰ বাহিৰেও ৰাজনৈতিক বা অৰ্থনৈতিক পটভূমি, য'ত যেনেকৈ ব্যৱহাৰ হয়, পৰিকল্পনা কৰাৰ অৰ্থ ভিন্ন।

## তথ্য সংগ্ৰহ

* Allmendinger, Phil and Michael Gunder, 2005, "Applying Lacanian Insight and a Dash of Derridean Deconstruction to Planning's 'Dark Side'," Planning Theory, vol. 4, pp. 87-112.
* Flyvbjerg, Bent, 1991, Rationalitet og magt (Rationality and Power), vols. 1-2 (Copenhagen: Akademisk Forlag).
* Flyvbjerg, Bent, 1996, “The Dark Side of Planning: Rationality and Realrationalität,”  in Seymour Mandelbaum, Luigi Mazza, and Robert Burchell, eds., Explorations in Planning Theory (New Brunswick, NJ: Center for Urban Policy Research Press) pp. 383-394.
* Flyvbjerg, Bent, 1998, Rationality and Power: Democracy in Practice (Chicago: University of Chicago Press).
* Flyvbjerg, Bent and Tim Richardson, 2002, "Planning and Foucault: In Search of the Dark Side of Planning Theory,"  in Philip Allmendinger and Mark Tewdwr-Jones, eds., Planning Futures: New Directions for Planning Theory (London and New York: Routledge), pp. 44-62.
* Gunder, Michael, 2003, "Passionate Planning for the Others' Desire: An Agonistic Response to the Dark Side of Planning," Progress in Planning, Vol. 60, no. 3, October, pp. 235-319.
* Pløger, John, 2001, "Public Participation and the Art of Governance," Environment and Planning B: Planning and Design, vol. 28, no. 2, pp. 219-241.
* Roy, Ananya, 2008, "Post-Liberalism: On the Ethico-Politics of Planning," Planning Theory, vol. 7, no. 1, pp. 92-102.
* Tang, Wing-Shing, 2000, "Chinese Urban Planning at Fifty: An Assessment of the Planning Theory Literature," Journal of Planning Literature, vol. 14, no. 3, pp. 347-366.
* Yiftachel, Oren, 1995, "The Dark Side of Modernism: Planning as Control of an Ethnic Minority," in Sophie Watson and Katherine Gibson, eds., Postmodern Cities and Spaces (Oxford and Cambridge, MA: Blackwell), pp. 216-240.
* Yiftachel, Oren, 1998, "Planning and Social Control: Exploring the Dark Side," Journal of Planning Literature, vol. 12, no. 4, May, pp. 395-406.
* Yiftachel, Oren, 2006, "Re-engaging Planning Theory? Towards South-Eastern Perspectives," Planning Theory, vol. 5, no. 3, pp. 211–222.

শ্ৰেণী:শিক্ষা
*
উত্তৰ লখিমপুৰ

**উত্তৰ লখিমপুৰ** () হৈছে অসমৰ পূব প্ৰান্তত অৱস্থিত লখিমপুৰ জিলাৰ সদৰ ঠাই। ঠাইখন অসমৰ ৰাজধানী চহৰ গুৱাহাটীৰ পৰা প্ৰায় ৩৯৪ কি.মি. দূৰত্বত অৱস্থিত। লখিমপুৰ জিলাৰ সদৰ ঠাই এই চহৰখনৰ নামেৰেই জিলাখনৰ এটা মহকুমাৰ নাম দিয়া হৈছে। 

## ভৌগোলিক অৱস্থান

ভৌগোলিকভাৱে উত্তৰ লখিমপুৰ ২৭° ১৩' ৬০ উ আৰু ৯৪° ৭' ০ পূ ত অৱস্থিত।

## শিক্ষা
### মহাবিদ্যালয়
* লখিমপুৰ চিকিৎসা মহাবিদ্যালয় আৰু চিকিৎসালয়
* লখিমপুৰ ছোৱালী মহাবিদ্যালয়
* লখিমপুৰ তেলাহি কমলাবাৰী মহাবিদ্যালয়
* উত্তৰ লখিমপুৰ মহাবিদ্যালয়

### বিদ্যালয়সমূহ
* ঘিলামৰা টাউন উচ্চতৰ মাধ্যমিক স্কুল
* লক্ষীমপুৰ কেন্দ্ৰীয় মহাবিদ্যালয়
* চেইণ্ট মেৰী হাইস্কুল

## জনসংখ্যা
২০০১ চনৰ ভাৰতীয় লোকপিয়ল অনুসৰি, উত্তৰ লখিমপুৰৰ মুঠ জনসংখ্যা আছিল ৫৪,২৬২ জন। জনসংখ্যাৰ আধাৰত ইয়াক দ্বিতীয় শ্ৰেণীৰ চহৰ হিচাপে শ্ৰেণীবদ্ধ কৰা হৈছে (৫০,০০০ৰ পৰা ৯৯,৯৯৯ জন)। ২০১১ চনৰ লোকপিয়ল অনুসৰি, ইয়াৰ জনসংখ্যা ১,০৫,৩৭৬ জন। 

ইয়াত পুৰুষৰ সংখ্যা আছিল ৫৩% আৰু মহিলাৰ সংখ্যা ৪৭%। উত্তৰ লখিমপুৰৰ গড় সাক্ষৰতা হাৰ ৮৯% — যি ৰাষ্ট্ৰীয় গড় ৬৫%তকৈ অধিক; পুৰুষ সাক্ষৰতা হাৰ ৯০% আৰু মহিলা সাক্ষৰতা হাৰ ৮৭%। ইয়াত ৬ বছৰৰ তলৰ শিশুজনসংখ্যা ১৩%। 

### ভাষা

সৰ্বাধিক কোৱা ভাষা হৈছে অসমীয়া (৪০,৯৭২ জন), তাৰ পাছতে বাংলা (৯,৯৪২ জন), হিন্দী (৬,৩৮৩ জন) আৰু মিচিং (১,১৯৫ জন)। 

## প্ৰশাসন
লখিমপুৰ বিধানসভা সমষ্টিৰ বিধায়ক ২০২১ চনৰ পৰা শ্ৰী মানৱ ডেকা।

উত্তৰ লখিমপুৰক *অৰুণাচলৰ দুৱাৰ* বুলি কোৱা হয়। ই বায়ু, ৰাজপথ আৰু ৰেলপথেৰে সু-সংযোগিত। 

### পথ
উত্তৰ লখিমপুৰ ৰাজপথেৰে ভালদৰে সংযোগিত। ১৫ নং ৰাষ্ট্ৰীয় ঘাইপথ ১৫ চহৰখনৰ জৰিয়তে গৈছে। অসম ৰাজ্যিক পৰিবহণ নিগমৰ লগতে ব্যক্তিগত বাহনৰ দ্বাৰা গুৱাহাটী আৰু অন্য দূৰৱৰ্তী স্থানলৈ এচি আৰু নন-এচি বাছ উপলব্ধ। 

### ৰে'ল
উত্তৰ লখিমপুৰ ৰে'ল ষ্টেচন নকাৰীত অৱস্থিত। ই ৰঙিয়া–মুৰ্কঙচেলেক শাখা আৰু ৰঙিয়া ৰে'ল বিভাগৰ অন্তৰ্গত। 
ইণ্টাৰচিটি এক্সপ্ৰেছ (মুৰ্কঙচেলেক–কমাখ্যা) ৰঙিয়া, ৰঙাপাৰা, বিশ্বনাথ চাৰিআলি আদিৰে গুৱাহাটীৰ সৈতে সংযোগ কৰে। আন এটা ইণ্টাৰচিটি এক্সপ্ৰেছ (নাহাৰলগুন–গুৱাহাটী) হৰমুটিৰ পৰা গুৱাহাটীলৈ চলাচল কৰে। হৰমুটি ৰে'লৱে ষ্টেচন উত্তৰ লখিমপুৰৰ পৰা প্ৰায় ৩০ কিমি দূৰত অৱস্থিত। 

### বায়ুপথ
লীলাবাৰী বিমানবন্দৰ চহৰৰ পৰা প্ৰায়  দূৰত অৱস্থিত। ইয়াৰ পৰা কলকাতা আৰু গুৱাহাটীলৈ এলাইয়েন্স এয়াৰৰ বিমান সপ্তাহৰ ৪ দিন পৰ্যন্ত চলাচল কৰে। 

### জলপথ
উত্তৰ লখিমপুৰৰ পৰা ব্ৰহ্মপুত্ৰ নদ পাৰ হৈ ডিব্ৰুগড়, শিৱসাগৰ আৰু যোৰহাট (মাজুলীৰ জৰিয়তে) জলপথেৰে ভ্ৰমণ কৰিব পাৰি। বগীবিল দলংৰ বাবে ডিব্ৰুগড়লৈ সৰল আৰু দ্ৰুত যাতায়াতৰ সুবিধা হৈছে। 

## মিডিয়া
লখিমপুৰত *আকাশবাণী লখিমপুৰ* নামেৰে আকাশবাণীৰ এটা সম্প্ৰচাৰ কেন্দ্ৰ আছে। এই কেন্দ্ৰৰ পৰা এফ.এম. বেণ্ডত অনুষ্ঠান প্ৰচাৰ কৰা হয়। 

### মুদ্ৰিত সংবাদ মাধ্যম
উত্তৰ লখিমপুৰৰ পৰা প্ৰকাশিত অসমীয়া ভাষাৰ কিতাপৰ ভিতৰত আছে *[[অসমীয়া প্ৰতিদিন]]* আৰু *[[আমাৰ অসম]]*। 

## প্ৰসিদ্ধ ব্যক্তি
* পদ্মনাথ গোহাঞি বৰুৱা
* তীৰ্থেশ্বৰ হাজৰিকা
* ঈশ্বৰ প্ৰসন্ন হাজৰিকা
* উদ্ধৱ ভৰালী, উদ্ভাৱক
* লাবণ্য দত্ত গোস্বামী (১৯৫২–২০০৯)
* ৰাজ জে কনৱৰ, বলিউড গায়ক

## তথ্যসূত্ৰ

শ্ৰেণী:অসমৰ নগৰ-মহানগৰ
*
বন-ৰৌ

**বন-ৰৌ** বা **কেমটাই পহু** () আফ্ৰিকা আৰু এছিয়া মহাদেশত দেখিবলৈ পোৱা এবিধ চাৰিঠেঙীয়া জন্তু । 

## দৈহিক গঠন
জেঠী সদৃশ প্ৰকাণ্ড দেহটো ৰৌ-মাছৰ দৰে বাকলিৰে আবৃত । ইয়াৰ নেজ বৰ দীঘল আৰু কাণ সৰু । দেহৰ আকাৰ ৩০ – ১০০ ছে.মি.লৈকে হোৱা দেখা যায় । 

## বিতৰণ
আফ্ৰিকাৰ পূৱ, মধ্য আৰু দক্ষিণ ভাগ, ছুদান , ভাৰত আৰু দক্ষিণ-পূৱ এছিয়াত এইবিধ জন্তু পোৱা যায় ।

## বসতিস্থল
বেছিভাগ বন-ৰৌ/কেমটাই মাটিত বাস কৰে কিন্তু কিছুমান বনৰৌ গছতো বাস কৰে । ইহঁতে সাধাৰণতে শুকান, বালীঅহীয়া ঠাইত থাকি ভাল পায় ।

## আচৰণ

ইহঁত নিশাচৰ; সাধাৰণতে অকলে থাকি ভাল পায় আৰু কেৱল মিলনৰ সময়তহে যোৰ পাতি থাকে । ঘ্ৰাণশক্তি বৰ বেছি আৰু ইয়াৰ সহায়তে খাবলৈ পোক-পতঙ্গ বিচাৰি উলিয়ায় । দাঁত নাই যদিও আঠা লগা জিভাখনেৰে পোক-পতঙ্গ ধৰিব পাৰে । 

ইহঁতক কোনোবা শত্ৰুয়ে আক্ৰমণ কৰিলে বল এটাৰ দৰে নিজৰ দেহাটো মেৰিয়াই লয় আৰু কেতিয়াবা দেহত থকা বাকলিৰে শত্ৰুক আক্ৰমণ কৰে । ইহঁতে বেয়া গন্ধ থকা জুলীয়া দ্ৰব্য নিঃসৰণ কৰিব পাৰে ।

## স্থিতি তথা সংৰক্ষণ

## তথ্যসূত্ৰ

শ্ৰেণী:সৰ্বভোজী
শ্ৰেণী:স্তন্যপায়ী প্ৰাণী
ডিব্ৰুগড় জিলা

**ডিব্ৰুগড় জিলা** ভাৰতৰ উত্তৰ-পূবত অৱস্থিত অসম ৰাজ্যৰ এখন জিলা। ইয়াৰ চাৰিসীমা হ'ল উত্তৰে ধেমাজি জিলা, দক্ষিণে চৰাইদেউ জিলা আৰু অৰুণাচল প্ৰদেশৰ টিৰাপ জিলা, পূবে তিনিচুকীয়া জিলা, আৰু পশ্চিমে শিৱসাগৰ জিলা। ইয়াৰ সদৰ স্থানৰ নামো ডিব্ৰুগড়। জিলাখনৰ মাটিকালি প্ৰায় ৩,৩৮১ বৰ্গ কিলিমিটাৰ। 

## ডিব্ৰুগড় নামৰ উৎপত্তি
'ডিব্ৰুগড়' নামটোৰ উৎপত্তি 'ডিবৰু মুখ' (আহোম-চুতীয়া ৰণৰ স্থান)-ৰ পৰা হৈছে। ১৫২২-২৩ চনত আহোম ৰজাই চুতীয়াক পৰাস্ত কৰি ডিব্ৰুগড় জিলাৰ ভূমি নিজৰ অধীনলৈ আনে। ডিব্ৰুগড় নামটো ডিব্ৰু নদীৰ পৰা আহিছে। চুতীয়া ভাষাত ডিব্ৰু মানে 'ফোঁপোলা' আৰু গড় মানে 'দূৰ্গ'।

## ভৌগোলিক অৱস্থিতি
ডিব্ৰুগড় জিলা ২৭° ৫' ৩৮" উত্তৰৰ পৰা ২৭° ৪২' ৩০" উত্তৰ অক্ষাংশ আৰু ৯৪° ৩৩' ৪৬" পূবৰ পৰা ৯৫° ২৯' ৮" পূব দ্ৰাঘিমাংশ লৈকে বিস্তৃত। ইয়াৰ চাৰিসীমা হ'ল উত্তৰে ধেমাজি জিলা, দক্ষিণে চৰাইদেউ জিলা আৰু অৰুণাচল প্ৰদেশৰ টিৰাপ জিলা, পূবে তিনিচুকীয়া জিলা, আৰু পশ্চিমে শিৱসাগৰ জিলা আৰু চৰাইদেউ জিলা। ব্ৰহ্মপুত্ৰৰ উত্তৰ পাৰে জিলাখনৰ উত্তৰ সীমা প্ৰায় ৯৫ কিলোমিটাৰলৈ বিস্তৃত হৈ আছে। 

ডিব্ৰু-ছৈখোৱা ৰাষ্ট্ৰীয় উদ্যান, দিহিং-পাটকাই অভয়াৰণ্যৰ অংশবিশেষ ডিব্ৰুগড় জিলাত অৱস্থিত। 

## প্ৰশাসনিক বিভাজন
ডিব্ৰুগড় জিলাৰ মহকুমা হ'ল ডিব্ৰুগড় আৰু নাহৰকটীয়া। নাহৰকটীয়াক নতুনকৈ জিলা খনৰ দ্বিতীয়টো মহকুমা হিচাপে ঘোষণা কৰা হৈছে। জিলা সদৰ ডিব্ৰুগড়। অসম বিধানসভাৰ সাতটা সমষ্টি ডিব্ৰুগড় জিলাৰ অন্তৰ্গত। সেইকেইটা সমষ্টি হৈছে: মৰাণ (১১৫), ডিব্ৰুগড় (১১৬), লাহোৱাল (১১৭), দুলীয়াজান (১১৮), টিংখং (১১৯), নাহৰকটীয়া (১২০), চাবুৱা (১২১)। চাবুৱা সমষ্টি লখিমপুৰ লোকসভা আৰু আন ৬টা ডিব্ৰুগড় লোকসভা সমষ্টিৰ অন্তৰ্গত।

## জনগাঁথনি
২০১১ চনৰ লোকপিয়ল অনুসৰি ডিব্ৰুগড়ৰ জনসংখ্যা ১৩,২৬,৩৩৫ জন। ইয়াৰে ৬,৭৬,৪৩৪জন পুৰুষ আৰু ৬,৪৯,৯০১ গৰাকী মহিলা। ২০০১- ২০১১ দশকটোত জনসংখ্যা বৃদ্ধিৰ হাৰ ১১.৯২%। ১০০০জন পুৰুষৰ বিপৰীতে মহিলাৰ সংখ্যা ৯৬১ গৰাকী। সাক্ষৰতাৰ হাৰ ৭৬.০৫%।
জনসংখ্যাৰ ৭% বাংলা ভাষা কোৱা
আৰু ৫%হিন্দী ভাষা কোৱা। জিলাখনত ১৮% লোক চহৰ অঞ্চলত বসবাস কৰে আৰু ৮২% লোক গ্ৰাম্য অঞ্চলত বসবাস কৰে। 
জিলাখনৰ প্ৰায় ৯০% লোক হিন্দু ধৰ্মী, ৪.৫% ইছলাম ধৰ্মী আৰু বাকী অন্যান্য ধৰ্মালম্বী লোক। ডিব্ৰুগড় জিলাৰ মূল অধিবাসীসমূহ হৈছে আহোম, চুতীয়া, কৈৱৰ্ত, সোণোৱাল কছাৰী, মটক, মৰাণ জনগোষ্ঠীৰ লোক। অসমীয়া হ'ল প্ৰধান ভাষা।

## শিক্ষা
২০১১ চনৰ লোকপিয়ল মতে ডিব্ৰুগড় জিলাৰ সাক্ষৰতাৰ হাৰ হ'ল ৭৬.০৫%, পুৰুষৰ ৮২.৮২% আৰু মহিলা ৬৮.৯৯%। ডিব্ৰুগড় বিশ্ববিদ্যালয় উজনি অসমৰ প্ৰথম বিশ্ববিদ্যালয়। ১৯৬৫ চনতে স্থাপিত বিশ্ববিদ্যালয়খন ৰাজাভেটাত অৱস্থিত আৰু ডিব্ৰুগড় সদৰৰ পৰা প্ৰায় পাঁচ কিলোমিটাৰ নিলগত অৱস্থিত অসমৰ এক উল্লেখযোগ্য শিক্ষাৰ কেন্দ্ৰ। অসমৰ এক অন্যতম চিকিৎসা মহাবিদ্যালয়ৰ হৈছে ডিব্ৰুগড় জিলাস্থিত অসম চিকিৎসা মহাবিদ্যালয়। ডিব্ৰুগড় সদৰৰ পৰা প্ৰায় ৬ কিলোমিটাৰ নিলগত অৱস্থিত চিকিৎসা মহাবিদ্যালয়খনে উজনি অসমৰ ৰাইজৰ স্বাস্থ্যসেৱাত উল্লেখযোগ্য বৰঙণি যোগাইছে। পোনপ্ৰথমে বেৰীহোৱাইট মেডিকেল কলেজ নামেৰ জনাজাত (১৯০০ চন) মহাবিদ্যালয়খন ১৯৪৭ চনৰ ৩ নৱেম্বৰত স্থাপিত হৈছিল। 

জিলাখনৰ আন উল্লেখযোগ্য শিক্ষানুষ্ঠানসমূহ হৈছে: ডিব্ৰুগড় পলিটেকনিক, ছল্ট ব্ৰুক একাডেমী, হনুমানবক্স সুৰজমল কানৈ মহাবিদ্যালয়, মনোহৰী দেৱী কানৈ মহিলা মহাবিদ্যালয়, ডিব্ৰু মহাবিদ্যালয়, ডিব্ৰুগড় চৰকাৰী উচ্চতৰ মাধ্যমিক বালক বিদ্যালয়, আঞ্চলিক চিকিৎসা গৱেষণা কেন্দ্ৰ, ডিব্ৰুগড়, চৰকাৰী দন্ত চিকিৎসা মহাবিদ্যালয়, ডিব্ৰুগড়
চন্দ্ৰকান্ত হাজৰিকা শিক্ষক প্ৰশিক্ষণ মহাবিদ্যালয় (মিলন নগৰ) আদি।

## তথ্য সংগ্ৰহ

## বাহ্যিক সংযোগ
* 
* 

শ্ৰেণী:অসমৰ জিলা
শ্ৰেণী:ডিব্ৰুগড় জিলা
উৎসৱ

**উৎসৱ** বুলিলে সাধাৰণতে সামাজিক, ধৰ্মীয় আৰু ঐতিহ্যগত প্ৰেক্ষাপটত পালিত আনন্দ অনুষ্ঠানক বুজায়। উৎসৱ-অনুষ্ঠান হৈছে জাতি এটাৰ মাজত পৰম্পৰাগতভাৱে চলি অহা আচাৰ-অনুষ্ঠান। ইয়াক ধৰ্মীয় আৰু সামাজিক দুটা ভাগত ভগাব পাৰি। উৎসৱৰ মাধ্যমেৰে বিভিন্ন অঞ্চলৰ লোকৰ মাজত সমন্বয় গঢ়ি উঠে৷

অসমত প্ৰচলিত কেইটামান প্ৰধান লোক-উৎসৱ হৈছে-বহাগ বিহু, মাঘ বিহু, কাতি বিহু, ঈদ ইত্যাদি। হিন্দু ধৰ্মাৱলম্বীসকলৰ বাৰ্ষিক উৎসৱৰ ভিতৰত কৃষ্ণ জন্মাষ্টমী, দুৰ্গা পূজা, সৰস্বতী পূজা। ইছলাম ধৰ্মাৱলম্বীসকলৰ ধৰ্মীয় উৎসৱৰ ভিতৰত আছে ঈদ-উল ফিতৰ আৰু ঈদ-উল-আজহা আদি। 

গুৰুত্বপূৰ্ণ সামৰিক বিজয় বা নতুন দেশ গঠনৰ দৰে ঐতিহাসিক তাৎপৰ্যপূৰ্ণ ঘটনাকো কেতিয়াবা উৎসৱ হিচাপে পালন কৰা হয়। এনে উৎসৱৰ প্ৰথম উদাহৰণ হৈছে প্ৰাচীন মিছৰৰ ফেৰাউন ৰামেছেছ তৃতীয় (Pharaoh Ramesses III)ই লিবিয়ান জয় কৰাৰ পিছত উৎসৱ উদযাপন কৰিছিল। সেইদৰে অযোধ্যাৰ ৰজা ৰামচন্দ্ৰইও লংকা জয় কৰি দুৰ্গা পূজা অনুষ্ঠিত কৰিছিল। প্ৰায়বোৰ উৎসৱেই বছৰেকৰ মূৰত পালন কৰা হয়।

## ধৰ্মীয় উৎসৱ
* খ্ৰীং খ্ৰীং বাইথ’ পূজা
* মে দাম মে ফি
* ৰিক খ্ব'ন
* ৰংকেৰ
* আৰনাম কেথে বা চ'জুন
* ৱ'লকেতেৰ
* লাংখুন পূজা
* কৰম পূজা
* টুচু পূজা
* বাথৌ পূজা
* শিৱৰাত্ৰি
* দুৰ্গা পূজা
* সৰস্বতী পূজা
* বিশ্বকৰ্মা পূজা
* লক্ষ্মী পূজা
* ফাকুৱা
* ৰাস পূৰ্ণিমা
* ঈদ
* বুদ্ধ পূৰ্ণিমা

## সামাজিক উৎসৱ
সামাজিক উৎসৱসমূহ সাধাৰণতে বিভিন্ন সমাজৰ মাজত কোনো এটা নিৰ্দিষ্ট দিনত উদযাপন কৰা হয়। 
* খেৰাই
* বিহু
* বৈছাগু
* পঃৰাগ
* ভঠেলি
* আলি-আই-লৃগাং
* মহহো
* মাৰংগা

## তথ্য সংগ্ৰহ

শ্ৰেণী:উৎসৱ
ক্যিন ছি হোৱং

**ক্যিন ছি হোৱাং** (Qin Shi Huang) (খ্ৰীঃ পূৰ্ব ২৫৯ – ২১০), যাৰ ব্যক্তিগত নাম আছিল ইয়িং ঝিং (Ying Zhing), চীন দেশ যুদ্ধ-বিগ্ৰহত লিপ্ত থকা সময়ত খ্ৰীঃপূৰ্ব ২৪৬-২২১ লৈকে ক্যিন ৰাজ্যৰ ৰজা আছিল। পিছত ২২১ খ্ৰীঃপূৰ্বত তেওঁ প্ৰথম বৃহত চীন সম্ৰাজ্যৰ সম্ৰাট হয়। এই সম্ৰাজ্য তেওঁ ২১০খ্ৰীঃপূৰ্ব পৰ্যন্ত তেওঁ ৫০ বছৰ বয়সত মৃত্যুলৈকে শাসন কৰে। 

ক্যিন ছি হোৱাং চীনা বুৰঞ্জীৰ এজন বিবাদিত ব্যক্তি হিচাপে পৰিচিত। একক চীনা সম্ৰাজ্যৰ প্ৰতিষ্ঠাৰ পাছত তেওঁ আৰু তেওঁৰ মুখ্য পৰামৰ্শদাতা লি চি এ এলানি অৰ্থনৈতিক আৰু ৰাজনৈতিক সংস্কাৰৰ এক কাৰ্যক্ৰমণিকা আৰম্ভ কৰে। তেওঁ বহু কেইটা পৰিকল্পনা হাতত লয় - যাৰ ভিতৰত চীনৰ বৃহত প্ৰাচীৰৰ প্ৰথম সংস্কৰণ, বৰ্তমান বিখ্যাত মানৱাকাৰৰ টেৰ্ৰাকট্টা সৈনিক (Terracotta Army) ৰ দ্বাৰা পহৰা দিয়া নগৰাকাৰৰ মাউচলিয়া(Mausoleum) আৰু বিস্তৃত ৰাষ্ট্ৰীয় পথ যোগাযোগ আচনি উল্লেখ যোগ্য। ইয়াৰ বাবে বহু জীৱনৰ প্ৰাণ হানিও হৈছিল। ৰাষ্ট্ৰৰ সুস্থিৰতাৰ বাবে তেওঁ চীনা দৰ্শনক বে-আইনি বুলি ঘোষণা কৰিছিল আৰু বহু চীনা পণ্ডিতক জীৱন্তে সমাধিষ্ঠ কৰিছিল। চৰকাৰী পুথিৰ বাদে সকলো পুথিৰ প্ৰচলন বন্ধ কৰি দিছিল আৰু সেইবোৰক পুৰি পেলোৱা হৈছিল যি ঘটনাক আজি বৃহত চীনা দৰ্শন নিষ্কাশন বুলি জনা যায়। ক্ষমতাৰ দুৰ্ব্যৱহাৰ আৰু সেচ্ছাচাৰী শাসন, তথাপিও ক্যিন ছি হোৱং বুৰঞ্জীৰ এজন লেখত লব লগীয়া ব্যক্তি। 

## তথ্য সংগ্ৰহ

## অধিক পঢ়ক
*
*
*
*
*
*
*
* 
* 

## বাহ্যিক সংযোগ
* History of China 
* "What's Inside Qin Shi Huang's Tomb?" 

শ্ৰেণী:চীনৰ ব্যক্তি
শ্ৰেণী:শাসক
অগ্নিগড়

**অগ্নিগড়** () হৈছে তেজপুৰ চহৰৰ ব্ৰহ্মপুত্ৰৰ পাৰত অৱস্থিত ঐতিহাসিক গড়। এই গড়টো তেজপুৰৰ বাণৰজাই নিৰ্মাণ কৰিছিল। শত্ৰুৰ পৰা নগৰখন সুৰক্ষিত কৰি ৰাখিবলৈ বাণাসুৰে সমগ্ৰ নগৰখনকে অগ্নিৰে বেৰি থৈছিল বুলি কালিকা পুৰাণত উল্লেখ আছে।

অগ্নিগড়ৰ সংৰক্ষণৰ বাবে ১৯২৮ চনত তেজপুৰ পৌৰসভাৰ পৌৰপতি পদ্মনাথ গোহাঞি বৰুৱায়ে ব্ৰহ্মপুত্ৰৰ পাৰত থকা টিলাটোত এখনি উদ্যান প্ৰতিষ্ঠা কৰে। বৰ্তমান তেজপুৰ পাৰিপাৰ্শ্বিক সমিতিৰ তত্বাৱধানত এখন উদ্যান পৰিচালনা কৰি থকা হৈছে।

## নামৰ উৎপত্তি

কালিকা পুৰাণত উল্লেখ আছে যে শত্ৰুৰ পৰা নগৰখন সুৰক্ষিত কৰি ৰাখিবলৈ বাণাসুৰে সমগ্ৰ নগৰখনকে অগ্নিৰে বেৰি থৈছিল। সেয়ে এই গড়টোৰ নাম অগ্নিগড় হ'ল।

## কিংবদন্তি
তেজপুৰৰ বাণৰজাই তেওঁৰ কন্যা ঊষাক সুৰক্ষিত কৰি ৰাখিবৰ বাবে এই গড়টোৰ নিৰ্মাণ কৰিছিল। ইয়াত ঊষাৰ কাৰেং আছিল। ঊষাৰ প্ৰেমিক অনিৰুদ্ধক ইয়াতেই বন্দী কৰি ৰাখিছিল বুলি বিশ্বাস কৰা হয়। দৰাচলতে এই সৰু টিলাতোক অগ্নিগড় বোলা হৈছে যদিও প্ৰকৃতাৰ্থত সমগ্ৰ নগৰখনেই *অগ্নিগড়* আছিল বুলি এক জনবিশ্বাস আছে। তদুপৰি অনিৰুদ্ধক উদ্ধাৰ কৰিবলৈ শ্ৰীকৃষ্ণ স-সৈন্যে যুদ্ধ যাত্ৰা কৰি আহি শোণিতপুৰত প্ৰৱেশ কৰি বাণৰ নগৰৰ চাৰিওদিশে অগ্নিৰ বেৰ দেখি বিস্ময় মানিছিল আৰু নগৰত প্ৰৱেশ কৰাৰ কোনো চিদ্ৰ নেদেখি অৱশেষত গৰুড়ৰ দ্বাৰা অগ্নি নিৰ্বাপণ কৰিহে নগৰত প্ৰৱেশ কৰিছিল বুলি মহাভাৰতৰ হৰিবংশৰ বিষ্ণুপৰ্বত উল্লেখ আছে। এই তথ্যবোৰৰ দ্বাৰা প্ৰমাণ কৰিব পাৰি যে বাণৰজাৰ নগৰখনেই অগ্নিগড় বুলি খ্যাত আছিল। 

## বৰ্তমানৰ অৱস্থা

১৯২৮ চনত তেজপুৰ পৌৰসভাৰ প্ৰথম অসমীয়া পৌৰপতি পদ্মনাথ গোহাঞি বৰুৱাদেৱে ব্ৰহ্মপুত্ৰৰ পাৰত থকা টিলাটোত এখনি উদ্যান (পিছলৈ ‘পদ্মপাৰ্ক’ নামেৰে জনাজাত) গঢ়ি তোলে আৰু কালক্ৰমত ইয়েই অগ্নিগড় ৰূপে পৰিচিত হৈ পৰিল। ব্ৰিটিছ আমোলাত এই টিলাটোত দূৰবীণ বহাই নগৰখন নিৰীক্ষণ কৰা হৈছিল বাবে ইয়াৰ নাম আছিল `Observatory Hill' । ২০০১ চনৰ জানুৱাৰী মাহৰপৰা ইয়াক নতুন ৰূপত সজাই পৰাই জাতিষ্কাৰ কৰি তোলা হৈছে । ইয়াত নিৰ্মাণ কৰা মূৰ্ত্তিসমূহত হৰি-হৰ যুদ্ধ ফুটাই তোলা হৈছে। বৰ্তমান তেজপুৰ পাৰিপাৰ্শ্বিক সমিতিৰ তত্বাৱধানত চলি থকা ই এক অত্যাধুনিক নয়নাভিৰাম উদ্যান।

## পৰিবহন

তেজপুৰ চৰকাৰী বাছ আস্থানৰ পৰা "অগ্নিগড়"লৈ দুটা পথ আছে । এটা পথত তেজপুৰৰ বিখ্যাত গণেশ ঘাট আৰু আনটো পথত তেজপুৰৰ উপায়ুক্তৰ আবাসগৃহ আৰু তেজপুৰ মহাবিদ্যালয় দেখিবলৈ পোৱা যায় 

## লগতে চাওক
*তেজপুৰ
*ৰংঘৰ
*তলাতল ঘৰ

## তথ্য সংগ্ৰহ

## বাহ্যিক সংযোগ
*লেনচ্ অফ আছাম 

শ্ৰেণী:অসমৰ ইতিহাস
শ্ৰেণী:শোণিতপুৰ জিলাৰ পৰ্যটনস্থলী‎
শ্ৰেণী:তেজপুৰ‎
ধোদৰ আলি

**ধোদৰ আলি** () পথটো গোলাঘাট জিলাৰ খুমটাই কমাৰগাঁৱৰ পৰা দক্ষিণ-পূৱলৈ গৈ গোলাঘাট নগৰৰ মাজেদি কমাৰ-বন্ধা হৈ তিতাবৰ, মৰিয়নি মাজেৰে নামৰূপৰ ওচৰৰ জয়পুৰত সংযুক্ত হৈছে। এই আলিটোৰ দৈৰ্ঘ্য প্ৰায় ২১২ কিঃমিঃ। এই পথটো উজনি অসমৰ চাৰিখন জিলা (গোলাঘাট, যোৰহাট, শিৱসাগৰ আৰু ডিব্ৰুগড়)ৰ মাজেৰে পাৰ হৈ গৈছে |

## নামৰ উৎপত্তি
কথিত আছে যে, ৰজাঘৰীয়া দায়িত্বৰপৰা হাত সাৰিবৰ বাবে ধোদৰ ভাও ধৰা গোঁসাই আৰু ভকতক ধৰি আনি এই পথটো সজোৱা হৈছিল। সেয়ে এই পথটোৰ নাম ধোদৰ আলি দিয়া হয়।

## নিৰ্মাণ
১৬৮১-১৬৯৫ চনৰ সময়ছোৱাত আহোম স্বৰ্গদেউ গদাধৰ সিংহৰ দিনত এই আলিবাটটো নিৰ্মাণ কৰা হৈছিল। পিছলৈ আহোম ৰজা প্ৰতাপ সিংহই পথটোত ডৰিকা নদীৰ ওপৰত এখন দলং নিৰ্মাণ কৰোৱায়। দলংখন ৯০৪ ফুট দীঘল (২৭৬ মিটাৰ), ১৮ ফুট বহল (৪.৯ মিটাৰ), আৰু ১৬ ফুট ওখা (৪.৯ মিটাৰ)। ডৰিকাৰ দলংখনে শিৱসাগৰক ওচৰৰ সোণাৰি নগৰৰ লগত সংযোগ কৰিছে।

## লগতে চাওক
*লিডু ৰোড
*মালৌ আলি

## তথ্য সংগ্ৰহ

শ্ৰেণী:আহোম ৰাজ্য
শ্ৰেণী:অসমৰ পথসমূহ
সূৰ্য

সৌৰজগতৰ কেন্দ্ৰত থকা নক্ষত্ৰটো হ’ল **বেলি** বা **সূৰ্য**। সৌৰজগতৰ মুঠ ভৰৰ ৯৮.৫% ভৰৰ গৰাকী হ’ল সূৰ্য। পৃথিৱী সূৰ্যৰ পৰা গড়ে ১৪,৯৫,৭৮,০০০ কিমি (৯,২৯,৫৬,০০০ মাইল) আঁতৰত আছে। পোহৰে এই দূৰত্ব অতিক্ৰম কৰিবলৈ ৮ মিনিট ১৯ ছেকেণ্ড সময় লয়। সূৰ্যৰ পৰা পৃথিৱীৰ নিকটতম দূৰত্ব হ’ল ১৪,১০,০০,০০০ কিমি আৰু সৰ্বোচ্চ দূৰত্ব হ’ল ১৫,২০,০০,০০০ কিমি। পোহৰৰ যোগেদি সূৰ্যৰ শক্তি পৃথিৱীলৈ আহে। ইয়াৰ বলতেই ধৰাত সমগ্ৰ জীৱজগত জীয়াই আছে। ইয়েই বতৰ পৰিবৰ্তনৰ মূল কাৰক। 

সূৰ্যৰ পৃষ্ঠভাগৰ উপাদান সমূহ হ’ল হাইড্ৰ’জেন (প্ৰায় মুঠ ভৰৰ ৭৪% বা মুঠ আয়তনৰ ৯২%), হিলিয়াম (প্ৰায় মুঠ ভৰৰ ২৪% বা মুঠ আয়তনৰ ৭%) আৰু কম পৰিমাণৰ লো, নিকেল, অক্সিজেন, কেলছিয়াম, ছিলিকন, মেগনেছিয়াম, কাৰ্বন, নিয়ন আৰু ক্ৰমিয়াম। সৌৰ বৰ্ণালী হ’ল G2V শ্ৰেণীৰ। G2 মানে ইয়াৰ পৃষ্ঠভাগৰ প্ৰায় ৫৭৪০কেলভিন (৫৫০০ ডিগ্ৰী ছেলছিয়াছ) উষ্ণতাৰ পৰা বগা পোহৰ নিৰ্গত হয়, যি বায়ুমণ্ডলৰ বিচ্ছুৰণৰ প্ৰভাৱত আমি হালধীয়া দেখো। বিচ্ছুৰণ হ’ল এটা বিয়োগাত্মক প্ৰক্ৰিয়া, য’ত চুটি তৰংগ দৈৰ্ঘ্যৰ বেঙুনীয়া ৰশ্মি আৰু নীলা ৰশ্মি শোষণ হয় আৰু আমাৰ চকুত ধৰা পৰা হালধীয়া ৰশ্মিৰ তৰংগৰ কম্পনাংক পৃথিৱীপৃষ্ঠ স্পৰ্শ কৰে। এই প্ৰক্ৰিয়াত নীলা ৰশ্মিৰ বিচ্ছুৰণৰ কাৰেণই আমি আকাশৰ ৰং নীলা দেখো। ৰাতিপুৱা আৰু গধূলি সময়ত যেতিয়া সূৰ্যৰ পোহৰে অধিক বায়ুমণ্ডল অঞ্চল অতিক্ৰম কৰি আহে, তেতিয়া আৰু অধিক তৰংগৰ বিচ্ছুৰণ ঘটে, ফলত আমি আকাশখন হালধীয়াৰ পৰা ৰঙা পৰ্যন্ত দেখো। 

সূৰ্যৰ বৰ্ণালীত আয়নিভূত আৰু নিষ্ক্ৰিয় ধাতু আৰু অতি সূক্ষ্ম হাইড্ৰ’জেনৰ পতি পোৱা যায়। এই বৰ্ণালী শ্ৰেণীৰ V (ৰোমান সংখ্যা ৫) এ আঙুলিয়াই দিয়ে যে গৰিষ্ঠ সংখ্যক নক্ষত্ৰৰ দৰে ই মূল সূঁতি (main sequence)ৰ নক্ষত্ৰ। ইয়াৰ অৰ্থ হ’ল সূৰ্যই শক্তি হাইড্ৰ’জেনৰ পৰা হিলিয়ামলৈ ৰূপান্তৰিত হোৱা পাৰমাণৱিক সংযোজন প্ৰক্ৰিয়াৰ পৰা পায়। আমাৰ তাৰকাৰাজ্যত ১০০ মিলিয়নতৈকও অধিক G2 শ্ৰেণীৰ নক্ষত্ৰ আছে। সূৰ্য ইয়াৰে ৮৫% নক্ষত্ৰ (য’ৰ অধিকাংশই হ’ল ৰক্তিম বাওনা (red dwarf) নক্ষত্ৰতকৈ উজ্জ্বল। 

সূৰ্যই নিজ কক্ষপথত হাতিপতি তাৰকাৰাজ্যৰ কেন্দ্ৰৰ পৰা ২৪০০০ৰ পৰা ২৬০০০ আলোকবৰ্ষ দূৰত্বত থাকি কেন্দ্ৰক পৰিক্ৰমা কৰি থাকে। সূৰ্যক এবাৰ পৰিক্ৰমা কৰোঁতে প্ৰায় ২২৫-২৫০ মিলিয়ন বছৰ লাগে (এক গেলেটিক বা তাৰকাৰাজ্যিক বৰ্ষ)। সূৰ্যৰ কক্ষীয় গতিবেগ হ’ল ২২০+/-২০ কিমি/ছে, কিন্তু শেহতীয়া গণনা মতে ই ২৫২ কিমি/ছে। ই প্ৰায় ১১৯০ বছৰত ১ আলোকবৰ্ষ বা ৭ বছৰত এক সৌৰবৰ্ষৰ সমকক্ষ। বৰ্তমান উপলব্ধ তথ্যৰ মতে এই আন্তঃতাৰকাৰাজ্যিক দূৰত্ব আৰু গতিবেগ শুদ্ধ বুলি মনা হৈছে যদিও নতুন তথ্যৰ সন্ধান পালে এই মান সলনি কৰিব পাৰে। যিহেতু cosmic background radiation (CMB) আপেক্ষিক ভাৱে আমাৰ তাৰকাৰাজ্যখন হাইড্ৰা (hydra) ৰ দিশত ৫৫০ কিমি/ছে গতি কৰি আছে, গতিকে সূৰ্যৰ CMB ৰ আপেক্ষিকভাৱে সামগ্ৰিক বেগ crater বা leo ৰ দিশত ৩৭০ কিমি/ছে হ’ব। 

সূৰ্য বৰ্তমান হাতিপতি তাৰকাৰাজ্যৰ বৃহতাকাৰ Perseus বাহু আৰু Segittarius বাহুৰ মাজৰ Orion বাহুৰ ভিতৰ ফালৰ কাষটোত স্থানীয় আন্তঃনক্ষত্ৰীয় ডাৱৰ (Local Interstellar Cloud) ৰ উচ্চ উষ্ণতাৰ গেছৰ লঘুভিত কম ঘনত্বৰ স্থানীয় বাবল (Local Bubble) অঞ্চলৰ মাজেদি গৈ আছে। সূৰ্যৰ নিকটৱৰ্তী ১৭ আলোকবৰ্ষৰ ভিতৰৰ ৫০খন নক্ষত্ৰজগত (Stellar System) ৰ ভিতৰত সূৰ্যৰ পৰম মাত্ৰা (Absolute Magnitude)ৰ স্থান চতুৰ্থ। 

শ্ৰেণী:সৌৰজগত
মানৱ শৰীৰ

thumb|right|মানৱ শৰীৰত থকা উপাদানসমূহ
মানৱ সভ্যতাৰ অগ্ৰগতিৰ লগে লগে বিজ্ঞানৰ অভুতপূৰ্ব উন্নতি হৈছে৷ ইয়াৰ যোগেদি মানুহে আৱিষ্কাৰ কৰিছে ন ন অত্যাধুনিক যন্ত্ৰপাতি৷ উন্নতিৰ সোপানৰ শীৰ্ষস্থানত আৰোহন কৰিও মানুহে আজিলৈকে এনে এটি যন্ত্ৰ নিৰ্মান কৰিব পৰা নাই যাৰ তুলনা মানৱ দেহৰ লগত কৰিব পাৰি৷ মানৱ দেহৰ "যন্ত্ৰ-পাতি"ৰ বৈচিত্ৰৰ কথা ভাবিলে অতি আচৰিত হ'ব লাগে৷ মানুহে যন্ত্ৰ মানৱ বা ৰবট নিৰ্মান কৰিছে যদিও তেজ মঙহৰ মানুহৰ লগত তাৰ তুলনা নহয়৷
মানৱ শৰীৰটো বিভিন্ন অংগ-পত্যংগ, ২০৬ ডাল অস্থি বা হাড়, ৩২ টা দাঁত, কেইবাশ পেশী, বহু কিলোমিটাৰ দীঘল স্নায়ু আৰু কোটি কোটি কোষ আদিৰে গঠিত৷ এই অংগ-পত্যংগবোৰে সহযোগিতাৰে আমাৰ দেহটো পৰিচালনা কৰে৷ তলত আমাৰ শৰীৰৰ কিছুমান অংগ দিয়া হ'ল-
 
* ছাল
* অস্থি বা হাড়
* মাংসপেশী
* পাচনতন্ত্ৰ
* মুখ
* দাঁত
* জিভা
* নাক
* চকু
* কাণ
* পাকস্থলী
* ক্ষুদ্ৰান্ত্ৰ
* বৃহদন্ত্ৰ
* যকৃৎ
* তেজ
* হৃদপিণ্ড বা কলিজা
* হাঁওফাঁও
* বৃক্ক
* স্নায়ু তন্ত্ৰ
* মাংসপেশী
* মগজু বা মস্তিষ্ক
* এপেণ্ডিক্স

শ্ৰেণী:মানৱ বিজ্ঞান
শ্ৰেণী:চিকিৎসা বিজ্ঞান
ভানুমতী

পদ্মনাথ গোহাঞিবৰুৱাৰ ভানুমতী (১৮৯১) আৰু লাহৰী (১৮৯২) আৰু লক্ষ্মীনাথ বেজবৰুৱাৰ পদুম কুঁৱৰী (১৯০৫) ৰচনাৰ পাছত আধুনিক অসমীয়া উপন্যাসৰ ধাৰা আৰম্ভ হয় বুলিব পাৰি।

ভানুমতী উপন্যাসখন বিজুলী আলোচনীত খণ্ড-খণ্ডকৈ ধাৰাবাহিক ভাৱে প্ৰকাশ হৈ থাকোঁতেই পূৰ্ণাংগ ৰূপত লাহৰী গ্ৰন্থ আকাৰত প্ৰকাশ হৈ ওলায়। সেই সূত্ৰে যদিও ভানুমতীয়ে ছপাশালৰ মুখ প্ৰথমে দেখিছিল, আধুনিক অসমীয়া সাহিত্যৰ প্ৰথম পূৰ্ণাংগ উপন্যাস লাহৰী। ১৮৯১ চনত ভানুমতী বিজুলী আলোচনীত প্ৰকাশ হয়। গ্ৰন্থ আকাৰত প্ৰকাশ হয় ১৯০৮ চনত। উপন্যাসখন নায়িকা প্ৰধান। ভানুমতী আৰু চাৰু গোহাঞি নামৰ এহাল ডেকা-গাভৰু প্ৰণয় কাহীনীক পটভূমি হিচাপে লৈ উপন্যাসখন ৰচিত হৈছে। ভানুমতী আৰু চাৰু গোহাঞিৰ মিলনৰ দুৱাৰডলিত যুৱৰাজ (পিছলৈ ৰজা) হেঙাৰ ৰূপে থিয় দিয়াত, ঘটনাক্ৰমে চাৰু গোহাঞিক প্ৰাণদণ্ড দিয়াৰ বাবে চাওদাঙৰ হাতত অৰ্পণ কৰা হয় আৰু পৰিনতিত ভানুমতীয়েও উন্মাদিনী হৈ পুখুৰীত জাঁপ দি প্ৰাণ ত্যাগ কৰে। কাহিনীটো ঐতিহাসিক পটভূমিৰ আধাৰত ৰচিত হ’লেও তাত ইতিহাসৰ কোনো আখ্যান পাবলৈ নাই। সেই ফালৰ পৰা উপন্যাসখন সামাজিক উপন্যাস বুলিব পাৰি।

## তথ্য সংগ্ৰহ

শ্ৰেণী:অসমীয়া গ্ৰন্থ
শ্ৰেণী:অসমীয়া উপন্যাস
গাখীৰ

200px|right|thumb|এক গিলাচ গাখীৰ
**গাখীৰ** () হ’ল স্তন্যপায়ী প্ৰাণীৰ ওহাৰ বা স্তনৰ পৰা নিৰ্গত এবিধ বগা জুলীয়া পদাৰ্থ। এই পদাৰ্থ বিধেই হ’ল সদ্য জন্ম স্তন্যপায়ী প্ৰাণীৰ প্ৰাথমিক আহাৰ। যি কোনো ধৰণৰ অন্য আহাৰ হজম কৰিব পৰা নোহোৱা পৰ্যন্ত শিশুৱে গাখীৰ খাই ডাঙৰ দীঘল হয়। শিশুৰ জন্মৰ পাছত সৃষ্টি হোৱা প্ৰথম গাখীৰকণ যাক কলষ্ট্ৰাম (Colostum) বুলি কোৱা হয়, ইয়াত যথেষ্ট পৰিমাণৰ পুষ্টিকৰ গুণ থাকে, যি সদ্যজন্ম শিশুটিক বেমাৰৰ বিৰুদ্ধে প্ৰতিৰোধ ক্ষমতা গঢ়াত সহায় কৰে। প্ৰাণী ভেদে গাখীৰৰ উপাদানসমূহ ভিন ভিন হয় যদিও ইয়াৰ মূল উপাদানসমূহ হ’ল চৰ্বি বা ফেট, প্ৰ'টিন বা মাংসসাৰ, কেলছিয়াম আৰু ভিটামিন C। গৰুৰ গাখীৰৰ ph লেভেল হ’ল ৬.৪ পৰা ৬.৮, যি অলপ আম্লিক ধৰ্মৰ।
একাপ গাখীৰত (২৪০ মিলিলিটাৰ) থকা পুষ্টিকাৰক পদাৰ্থবোৰৰ পৰিমাণ তলত দিয়া তালিকাৰ দৰে -

{|

## ব্যৱহাৰৰ প্ৰকাৰ
গাখীৰ মূলতঃ দুই ধৰণে ব্যৱহাৰ হয় – প্ৰাকৃতিকভাৱে শিশুৰ আহাৰ হিচাপে আৰু মানুহৰ দ্বাৰা বিভিন্ন খাদ্য বস্তু প্ৰস্তুতকৰণত।
### প্ৰাকৃতিকভাৱে শিশুৰ আহাৰ

মাকৰ স্তনৰ পৰা শিশুৱে গাখীৰ আহাৰ হিচাপে সকলো স্তন্যপায়ী প্ৰাণীয়ে গ্ৰহণ কৰে। শিশুৱে যেতিয়া নিজে অন্য আহাৰ খাব আৰু হজম কৰিব পৰা হয় তেতিয়া গাখীৰ গ্ৰহণ কৰা বাদ দিয়ে। মানুহৰ ক্ষেত্ৰত কোনো কোনো সংস্কৃতিত সাত বছৰ পৰ্যন্ত শিশুৱে মাকৰ গাখীৰ খায়।

### মানুহৰ দ্বাৰা খাদ্য প্ৰস্তুত কৰাত
মানুহে গাখীৰ প্ৰধানকৈ তৃণভোজী প্ৰাণীৰ পৰা আহৰণ কৰি বিভিন্ন খাদ্য প্ৰস্তুত কৰা তথা গাখীৰ পোনপতীয়াকৈ খাবলৈ ব্যৱহাৰ কৰে। তৃণভোজী প্ৰাণীৰ ভিতৰত গৰু আৰু ম'হৰ গাখীৰ বেছি প্ৰচলন। ভেড়া, ছাগলী, মেথোন আদি প্ৰাণীৰো গাখীৰ ব্যৱহাৰ কৰা হয়। গাখীৰৰ পৰা ক্ৰীম, মাখন, ঘী, পনীৰ, চিজ, আইচ ক্ৰীম আদি বিভিন্ন খাদ্য বস্তু প্ৰস্তুত কৰা হয়। ইয়াৰ উপৰিও বিভিন্ন খাদ্য বস্তুত গাখীৰ মূল উপাদান হিচাপে ব্যৱহাৰ কৰা হয়।

## এৱা গাখীৰ
দৈ নবন্ধাকৈ বা ফাটি নোযোৱাকৈ ৰখা গাখীৰক এৱা গাখীৰ বোলে। গাখীৰ ভালে ৰাখিবলৈ সময়ে সময়ে উতলাই ৰাখিবলগীয়া হয়। ফ্ৰিজ বা বৰফৰ মাজত ৰাখিও গাখীৰ দীৰ্ঘ সময়ৰ কাৰণে গাখীৰ ভালে ৰাখিব পাৰি। 

## তথ্য সংগ্ৰহ

শ্ৰেণী:পানীয়
তিল

তিল (; বৈজ্ঞানিক নাম Sesamum indicum) এবিধ Sesamum গোত্ৰৰ ফুলৰ গছ। ইয়াৰ ওচৰ সম্বন্ধীয় উদ্ভিদ আফ্ৰিকাত যথেষ্ট পোৱা যায়। ভাৰততো ইয়াৰ কিছু জাতিত দেখা যায়। খোৱা বীজ হিচাপে ব্যৱহাৰ হোৱা তিল বিষুৱ অঞ্চলত যথেষ্ট পৰিমাণে খেতি হয়। সাধাৰণেত ইয়াৰ ফুল ৰং হালধীয়া হয় যদিও কিছু কিছু জাতৰ নীলা অথবা বেঙুনীয়াও দেখা যায়। 

ইয়াৰ গছৰ উচ্চতা ৫০ ছে.মি. ৰ পৰা ১০০ ছে.মি.ৰ ভিতৰত হয়। পাত বিলাক গছডালৰ পৰস্পৰৰ বিপৰীত দিশত থাকে আৰু প্ৰায় ৪ ৰ পৰা ১৪ ছে.মি. দীঘল হয়। গছ জোপা গুৰি অংশই প্ৰায় ৫ ছে.মি. অঞ্চল অধিকাৰ কিৰ থাকে। ওপৰ দিশত ই ক্ৰমান্বেয় পাতল হৈ গৈ থাকে আৰু ফুল ফুলা অঞ্চলটো প্ৰায় ১ ছে.মি. বহল হয়ৈগ। ফুলবোৰ বগাৰ পৰা বেঙুনীয়া বৰণৰ হয়। ই টিলিঙা আকাৰৰ, প্ৰায় ৩ ৰ পৰা ৫ ছে.মি. দীঘল আৰু মুখত চাৰিটা ধেনুভিৰীয়া অংশ থাকে। 

## তথ্য সংগ্ৰহ

## গ্ৰন্থ সংযোগ
*
*
*
*
*
*
*
*
*
*

*

## বাহ্যিক সংযোগ

*''Sesamum indicum'' in *Flora of Pakistan*
*Katzer's Spice Pages: Sesame 
*GFU for Underutilized Species 
*pharmacographica indica page 42

শ্ৰেণী:গুল্ম
শ্ৰেণী:ঔষধি উদ্ভিদ
শ্ৰেণী:অসমৰ উদ্ভিদ
শ্ৰেণী:শস্য
পোগোজ স্কুল

**পোগোজ স্কুল** () বাংলাদেশৰ প্ৰাচীনতম বিদ্যালয়ৰ ভিতৰত অন্যতম। ১৮৪৮ চনৰ ১২ জুনত প্ৰতিষ্ঠাত এই বিদ্যালয়খন ঢাকা চহৰত স্থাপিত দেশখনৰ প্ৰথম বেচৰকাৰী বিদ্যালয়। পোগোজ স্কুলৰ প্ৰতিষ্ঠা কৰে এন. পি. পোগোজ বা নিকি পোগোজ, যি আছিল এজন আৰ্মেনীয় ব্যৱসায়ী, জমিদাৰ তথা ঢাকাৰ এজন প্ৰভাবশালী ব্যক্তি।

শ্ৰেণী:বাংলাদেশৰ শৈক্ষিক প্ৰতিষ্ঠান
মিঠৈ

মিঠৈ (molasses) হ’ল কুঁহিয়াৰ অথবা sugar beet ৰ পৰা চেনি প্ৰস্তুত কৰণত সৃষ্টি হোৱা এবিধ সান্দ্ৰ পদাৰ্থ। ইংৰাজী শব্দ Molassesটো পৰ্টুগীজ শব্দ melaço ৰ পৰা আহিছে, যাৰ মূল হ’ল লেটিন শব্দ mel যাৰ অৰ্থ মৌ-জোল। মিঠৈৰ গুণমান নিৰ্ভৰ কৰে কুঁহিয়াৰৰ পূৰঠ হোৱাৰ মাত্ৰা, চেনি নিষ্কাষণৰ মাত্ৰা আৰু নিষ্কাষণৰ পদ্ধতিৰ ওপৰত।

## কুঁহিয়াৰৰ মিঠৈ
কুমলীয়া কুঁহিয়াৰৰ পৰা নিষ্কাষণ কৰা মিঠৈত ছালফাৰ ডাই অক্সাইড দিয়া হয় যি সংৰক্ষকৰ কাম কৰে পূৰঠ কুঁহিয়াৰৰ ক্ষেত্ৰত ইয়াক প্ৰয়োগ কৰাৰ প্ৰয়োজন নহয়। মিঠৈৰ তিনিটা প্ৰকাৰ আছে – কোমল মিঠৈ বা প্ৰাথমিক মিঠৈ, গাঢ় বৰণৰ মিঠৈ বা দ্বিতীয় পৰ্যায়ৰ গুৰ আৰু তৃতীয় পৰ্যায়ৰ মিঠৈ (Blackstrap)।

কুঁহিয়াৰৰ মিঠৈ বনাবৰ বাবে কুঁহিয়াৰৰ ৰস সান্দ্ৰ হোৱা অৱস্থালৈকে উতেলাৱা হয়। প্ৰথেম সান্দ্ৰ হোৱা অংশিখিন কাঢ়ি যি মিঠৈ পোৱা যায় সেয়া হ’ল প্ৰথম পৰ্যায়ৰ মিঠৈ। এই পৰ্যায়ৰ মিঠৈত সবাতোতকৈ বেছি চেনি থাকে। দ্বিতীয় বাৰ উতলাই যিখিনি সান্দ্ৰ অংশ কঢ়া হয় সেয়া দ্বিতীয় পৰ্যায়ৰ মিঠৈ। ইয়াৰ সোৱাদ কিছু পৰিমাণে চোকা।

সবাতোকৈ শেষত থকা অংশৰ পৰা তৃতীয় পৰ্যায়ৰ মিঠৈ প্ৰস্তুত হয়। এই পৰ্যায়ত অধিকাংশ ৰস গাঢ় হৈ যায় যিদও ইয়াৰ চেনিত যথেষ্ট পৰিমাণে কেলৰি থাকে। ইয়াৰ উপৰিও ই হ’ল ভিটামিন, খনিজ দ্ৰব্য কেলছিয়াম, মেগনেছিয়াম, পটেছিয়াম আৰু লৌহ ৰ ভাল উত্স। দৈনিক এক চাহ চামুচ এই পৰ্যায়ৰ মিঠৈে আমাৰ দৈনিক প্ৰয়োজনীয় ২০% পোষণৰ যোগান ধৰিব পাৰে।

শ্ৰেণী:খাদ্য
আত্মাৰাম শৰ্মা

**আত্মাৰাম শৰ্মা** আছিল প্ৰথম অসমীয়া ভাষাৰ ছপা পুথি বাইবেলৰ অনুবাদ "ধৰ্মপুস্তক"ৰ লেখক। নগাঁও জিলাৰ কলিয়াবৰত তেখেতৰ জন্ম হৈছিল। তেখেতে নিউ টেষ্টামেণ্টৰ অসমীয়া অনুবাদখন ১৮১৩ চনত লিখি ছপা কৰি উলিয়ায়।

## জন্ম আৰু প্ৰাৰম্ভিক জীৱন
আত্মাৰাম শৰ্মাই নগাঁও জিলাৰ কলিয়াবৰত ১৭৮৭ চনত জন্মগ্ৰহণ কৰিছিল। পিতৃৰ নাম আছিল পিথুদেৱ শৰ্মা আৰু মাতৃ কান্দুৰী। তেখেতৰ সৰুৰেপৰা পঢ়া-শুনাৰ ৰাপ আছিল। ল'ৰাকালত তেখেতে চামগুৰি সত্ৰৰ সত্ৰাধিকাৰ হৰিচৰণ আতা আৰু বালিসত্ৰৰ দেহু আতাৰ ওচৰত থাকি ধৰ্মীয় শিক্ষা লৈছিল। এনে সময়তে তেখেতৰ পিতৃ-মাতৃ বিয়োগ হয়।

ইয়াৰ পিছত আত্মাৰাম আৰু ভাতৃ মহোদৰে কলিয়াবৰ এৰি বৰপেটা, শিঙৰী আদি ঠাইত দিন কটাই শেষত আখিৰঙ্গ গাঁৱত থাকিবলৈ লয়। এই সময়ছোৱাতে তেখেতে "বিবাহ বিধি" নামৰ এখন পুথি ৰচনা কৰে। জীৱিকাৰ সন্ধানত পুনৰ ঘূৰি ফুৰোঁতে আত্মাৰামে ব্ৰনছন নামৰ খ্ৰীষ্টান মিছনেৰী এজনক লগ পায়। ব্ৰনছনে আত্মাৰামক নগাঁও মিছন স্কুলৰ শিক্ষক হিছাপে নিযুক্তি দিয়ে। কিছুদিন পিছত আত্মাৰামক 'ফাদাৰ' উপাধি দি শিৱসাগৰৰ মিছনেৰী ছপাশালৰ কৰ্মচাৰী হিছাপে নিযুক্তি দিয়ে। 

## বাইবেলৰ অনুবাদ
সেই সময়ত পূব ভাৰতত খ্ৰীষ্টান ধৰ্ম প্ৰচাৰৰ মূলকেন্দ্ৰ আছিল শ্ৰীৰামপুৰ মিছন। ইয়াত ড: উইলিয়াম কেৰী নামৰ পণ্ডিতজনে বিভিন্ন ভাষাৰ মানুহৰ সহযোগত "বাইবেল" স্থানীয় ভাষাবোৰলৈ অনুবাদ কৰিছিল। তেওঁ প্ৰথমতে বাইবেলখন সংস্কৃত ভাষালৈ অনুবাদ কৰাৰ কামৰ বাবে ত্ৰিশজন লোক নিয়োগ কৰে। এওঁলোকৰ ভিতৰত আত্মাৰাম শৰ্মাও আছিল বুলি বাণীকান্ত কাকতি, গুণাভিৰাম বৰুৱা আদিয়ে মত পোষণ কৰে। এই লোকসকলে প্ৰথমতে বাইবেলখন সংস্কৃতলৈ অনুবাদ কৰি তাৰপিছত নিজৰ নিজৰ ভাষালৈ অনুবাদ কৰাৰ দায়িত্ব লয়। অসমীয়া ভাষালৈ অনুবাদ কৰাৰ বাবে ১৮১১ চনত নিযুক্ত হয় আত্মাৰাম শৰ্মা। অৱশেষত ১৮১৩ চনত গ্ৰন্থখন "ধৰ্মপুস্তক" নামেৰে প্ৰকাশ হয়।

১৮৩৩ চনত উইলিয়াম কেৰীয়ে আত্মাৰামৰ সহযোগত "অ'ল্ড টেষ্টামেণ্ট"খনো অসমীয়ালৈ অনুবাদ কৰি উলিয়ায়। তেখেতে গুৱাহাটীলৈ অহা প্ৰথম খ্ৰীষ্টধৰ্ম প্ৰচাৰক জে'মচ্ ৰে'-ক অসমীয়া ভাষা শিকাইছিল। শৰ্মাই খ্ৰীষ্টান ধৰ্ম গ্ৰহণ কৰাৰ পোনপটীয়া প্ৰমাণ নাই, অৱশ্যে চাহাবসকলৰ প্ৰিয়পাত্ৰ হোৱা আৰু কলিকতাতে বিয়াবাৰু কৰোৱা দেখি খ্ৰীষ্টান ধৰ্ম গ্ৰহণ কৰা যেনেই লাগে।

## মৃত্যু
১৮৫৫ চনৰ আগষ্ট মাহত নগাপাহাৰত আত্মাৰাম শৰ্মাৰ মৃত্যু হয়। খ্ৰীষ্টান যাজকসকলে তেখেতৰ মৃতদেহ নগাঁৱলৈ আনি খ্ৰীষ্টিয়ান কবৰস্থলীতে সমাধিস্থ কৰে।

## তথ্যসূত্ৰ

শ্ৰেণী:অসমৰ ব্যক্তি
ভাৰতৰ প্ৰধানমন্ত্ৰী

ভাৰতবৰ্ষত দেশখনৰ প্ৰকৃত কাৰ্যবাহী শাসকজনেই হ’ল প্ৰধানমন্ত্ৰী। সংসদৰ সংখ্যাগৰিষ্ঠ দলৰ নেতাজনক ৰাষ্ট্ৰপতিয়ে দেশৰ প্ৰধানমন্ত্ৰী হিচাপে নিযুক্তি দিয়ে। একে সময়তে প্ৰধানমন্ত্ৰীজন মন্ত্ৰী পৰিষদ, লোকসভা আৰু শাসনাধিষ্ট দলৰো নেতা হয়। প্ৰধানমন্ত্ৰী হ’বলৈ প্ৰথমে তেখেত সাংসদ হ’ব লাগিব। যদিহে প্ৰথম অৱস্থাত তেওঁৰ এই যোগ্যতা নাথাকে, পৰৱৰ্তী ছমাহৰ ভিতৰত সাংসদৰ যোগ্যতা অৰ্জন কৰি সংসদলৈ নিৰ্বাচিত হ’ব লাগিব। যদিহে প্ৰধানমন্ত্ৰীয়ে পদত্যাগ কৰে তেন্তে মন্ত্ৰী পৰিষদৰো পতন ঘটে। কাৰ্যভাৰ গ্ৰহণ কৰাৰ পাছত প্ৰধানমন্ত্ৰীৰ প্ৰথম কাম হৈছে মন্ত্ৰী পৰিষদ গঠন কৰা। দ্বিতীয়তে, মন্ত্ৰী পৰিষদৰ দপ্তৰ বিতৰণ কৰা। তৃতীয়তে শাসনাধিষ্ট দলৰ নেতা হোৱাৰ লগতে লোকসভাৰ নেতা হিচাপে দায়িত্ব ভাৰ গ্ৰহণ কৰি দেশৰ শাসন কাৰ্য পৰিচালনা কৰা। প্ৰধানমন্ত্ৰীয়ে সদায় দলৰ নীতিক সমৰ্থন কৰি বিৰদধী পক্ষৰ সমালোচনাৰ উত্তৰ দিয়ে। ইয়াৰ উপৰিও দেশৰ প্ৰধান হিচাপে প্ৰধানমন্ত্ৰীয়ে বৈদেশিক নীতি গ্ৰহণ আৰু পৰিচালনাত গুৰুত্বপূৰ্ণ ভূমিকা পালন কৰে।

## ভাৰতৰ প্ৰধানমন্ত্ৰীসকল

* জৱাহৰলাল নেহৰু
* গুলজাৰিলাল নন্দা (ভাৰপ্ৰাপ্ত)
* লালবাহাদুৰ শাস্ত্ৰী
* গুলজাৰিলাল নন্দা (ভাৰপ্ৰাপ্ত)
* ইন্দিৰা গান্ধী
* মোৰাৰজী দেশাই
* চৰণ সিং
* ইন্দিৰা গান্ধী
* ৰাজীৱ গান্ধী
* বিশ্বনাথ প্ৰতাপ সিং
* চন্দ্ৰ শেখৰ
* পি ভি নৰসিংহ ৰাও
* অটল বিহাৰী বাজপায়ী
* এইচ ডি দেৱেগৌড়া
* ইন্দৰ কুমাৰ গুজৰাল
* অটল বিহাৰী বাজপায়ী
* মনমোহন সিং
* নৰেন্দ্ৰ মোদী (-ৰ পৰা বৰ্তমানলৈ)

## তথ্য সংগ্ৰহ

*
বঙাইগাঁও জিলা

**বঙাইগাঁও** জিলা উত্তৰ-পূৱ ভাৰতৰ অসম ৰাজ্যৰ এখন প্ৰশাসনিক জিলা। ইয়াৰ জিলা সদৰ বঙাইগাঁও। ইয়াত মুঠ দুখন নগৰ আছে। সেয়া হ'ল অভয়াপুৰী আৰু বঙাইগাঁও। (বিজনী নগৰখন বৰ্ত্তমান চিৰাং জিলাৰ অন্তৰ্গত হৈছে।) জিলাখনৰ মুঠ মাটিকালি ২৫১০ বৰ্গ কিঃমিঃ।

## বুৰঞ্জী
বঙাইগাঁও জিলাখন পুৰনি বিজনী ৰাজ্য আৰু চিডলী ৰাজ্যৰ ইতিহাসেৰে সাঙোৰ খাই আছে। বঙাইগাঁও জিলা ১৯৮৯ চনৰ ২৯ ছেপ্তেম্বৰত বৰ্তমানৰ গোৱালপাৰা আৰু কোকৰাঝাৰ জিলাৰ কিছু অংশ লগ লগাই গঠন কৰা হৈছিল। ২০০৪ চনত ইয়াৰ এটা অংশ চিৰাং জিলাত অন্তৰ্ভুক্তিৰ ফলত মাটিকালি কমি যায়।

## ভৌগোলিক অৱস্থিতি
বঙাইগাঁও জিলাই  ঠাই আগুৰি আছে। বঙাইগাঁও জিলা পূৱে বৰপেটা, দক্ষিণে ব্ৰহ্মপুত্ৰ আৰু পশ্চিম আৰু উত্তৰে কোকৰাঝাৰ জিলাই আগুৰি আছে।

## অৰ্থনীতি
২০০৬ চনত ভাৰত চৰকাৰে বঙাইগাঁও জিলাক দেশৰ ২৫০খন প্ৰধান অনগ্ৰসৰ জিলাৰ ভিতৰত (মুঠ 640 খনৰ ভিতৰত) এখন হিচাপে আখ্যা দিছিল। ই বৰ্তমান অনগ্ৰসৰ অঞ্চল আৰ্থিক অনুদান আঁচনি (Backward Regions Grant Fund Programme চমুকৈ BRGF)ৰ অধীনত সাহায্য পোৱা অসমৰ এঘাৰখন জিলাৰ ভিতৰত এখন।

## বিভাগ
বঙাইগাঁও জিলাৰ মহকুমা তিনিটাঃ বঙাইগাঁও, বিজনী আৰু উত্তৰ শালমাৰা। ২০০৪ চনত বঙাইগাঁও জিলাৰ কিছু অংশ (বিশেষকৈ বিজনী মহকুমাৰ মুখ্য অঞ্চলসমূহ) বড়োলেণ্ড ক্ষেত্ৰীয় পৰিষদৰ অধীনত চিৰাং জিলাৰ অধীনলৈ লৈ যোৱা হয়।

জিলাখনত চাৰিটা বিধানসভা সমষ্টি আছেঃ বঙাইগাঁও, বিজনী, উত্তৰ অভয়াপুৰী আৰু দক্ষিণ অভয়াপুৰী। ইয়াৰে দক্ষিণ অভয়াপুৰী সমষ্টি অনিসূচিত জাতিৰ বাবে সংৰক্ষিত। বিজনী কোকৰাঝাৰ লোক সভা সমষ্টিৰ অন্তৰ্গত আৰু বাকী তিনিখন বৰপেটা লোকসভা সমষ্টিৰ অন্তৰ্ভুক্ত।

## জনগাঁথনি
২০১১ চনৰ লোকগণনা অনিসৰি বঙাইগাঁও জিলাৰ জনসংখ্যা ৭৩২,৬৩৯ জন। এই সংখ্যা ভাৰতৰ যিকোনো জিলাৰ ৪৯৬ তম (মুঠ ৬৪০খন জিলাৰ ভিতৰত)। জিলাখনৰ প্ৰতি বৰ্গকিলোমিটাৰত জনসংখ্যাৰ ঘনত্ব ৪২৫ জন। ২০০১-২০১১ সময়ছোৱাত ইয়াৰ জনসংখ্যা বৃদ্ধিৰ হাৰ ১৯.৫৮%। লিংগ অনুপাতত বঙাইগাঁও জিলাৰ প্ৰতি ১০০০ পুৰুষৰ বিপৰীতে মহিলাৰ সংখ্যা ৯৬১ গৰাকী। ইয়াত সাক্ষৰতাৰ হাৰ ৭০.৪৪%।
মুখ্য ধৰ্মসমূহ হ’ল হিন্দু (৫৩৫,৪৬৪), ইছলাম (৩৪৮,৫৭৩) আৰু খ্ৰীষ্টিয়ান (১৮,৭২৮)

## তথ্যসূত্ৰ

শ্ৰেণী:অসমৰ জিলা
শ্ৰেণী:বঙাইগাঁও জিলা
নিউজ লাইভ

**নিউজ লাইভ** () হৈছে ২৪ ঘণ্টীয়া অসমীয়া চেটেলাইট নিউজ চেনেল যিয়ে বাতৰি, সাম্প্ৰতিক পৰিস্থিতি আৰু ইনফ’টেইনমেণ্ট অনুষ্ঠান সম্প্ৰচাৰ কৰে। ইয়াৰ মালিক প্ৰাইড ইষ্ট এণ্টাৰটেইনমেণ্টছ প্ৰাইভেট লিমিটেড, গুৱাহাটী ভিত্তিক সংবাদ মাধ্যমৰ গোট যাৰ সংখ্যাগৰিষ্ঠ অংশীদাৰিত্ব অসমৰ মুখ্যমন্ত্ৰী হিমন্ত বিশ্ব শৰ্মাৰ পত্নী ৰিণিকি ভূঞা শৰ্মাৰ। সকলো অসমীয়া নিউজ চেনেলৰ ভিতৰত নিউজ লাইভৰ দৰ্শকৰ সংখ্যা সৰ্বাধিক।

## উল্লেখযোগ্য অনুষ্ঠান
**বৰ্তমানৰ কাৰ্যসূচীসমূহ**
* *ব্ৰেকফাষ্ট লাইভ*
* *দেওবৰীয়া আড্ডা*'
* *কথা-বাৰ্তা*
* *গুড মৰ্ণিং অসম*'
* *গুৱাহাটী লাইভ*
* *প্ৰেক্ষাপট*
* *নৈশ গুৱাহাটী*
* *টক টাইম*

## বছৰটোৰ শ্ৰেষ্ঠ অসমীয়া
"বছৰটোৰ শ্ৰেষ্ঠ অসমীয়া" হৈছে নিউজ লাইভৰ এক বাৰ্ষিক বঁটা। এই বঁটাৰ বিজয়ী সকল হৈছে:
* ২০০৯: অৰ্ণৱ গোস্বামী
* ২০১১: জাহ্নু বৰুৱা
* ২০১২: শিৱ থাপা
* ২০১৩: গুণাৰাম খনিকৰ
* ২০১৪: আদিল হুছেইন
* ২০১৫: অংগৰাগ মহন্ত

## তথ্য সংগ্ৰহ

## বাহ্যিক সংযোগ
* 
* নিউজ লাইভ লাইভ চাওক
* নিউজ লাইভ লাইভ চাওক (ম'বাইল ব্যৱহাৰকাৰী)

শ্ৰেণী: টেলিভিছন চেনেল
শ্ৰেণী:অসমৰ প্ৰচাৰ মাধ্যম
কাৰেংঘৰ

**কাৰেংঘৰ** বা **কা-ৰৌণ** () আহোম চাওফাসকলৰ দ্বাৰা নিৰ্মিত এটা পিৰামিড আকৃতিৰ ৰাজমহল। অসমৰ শিৱসাগৰ চহৰৰ পৰা ১৫ কিলোমিটাৰ পূবৰ গড়গাঁৱত অৱস্থিত। ১৫৪০ চনত স্বৰ্গদেউ চুক্লেংমুঙে এই ঘৰটোৰ নিৰ্মাণ আৰম্ভ কৰিছিল। তাৰ পাছত প্ৰমত্ত সিংহই ইয়াক ইটাৰে নিৰ্মাণ কৰে। ১৭৫২ চনত কাৰেংঘৰটো বেয়াকৈ ক্ষতি হয়। সেয়ে আহোম স্বৰ্গদেউ ৰাজেশ্বৰ সিংহই ইয়াক পুনৰ নিৰ্মাণ কৰায়।

## নামকৰণ
অসমীয়াত *কাৰেং* শব্দটোৱে যিকোনো ৰাজপ্ৰসাদকে বুজায়। আনহাতে গড়গাঁৱত থকা এই ৰাজকাৰেংটোৰ নাম **কাৰেং ঘৰ**। ইয়াত *ঘৰ* শব্দটো অপ্ৰয়োজনীয় যদিও এইক্ষেত্ৰত 'ঘৰ' শব্দটো এটা বিশেষ ৰাজকাৰেংৰ নাম হিচাপে ব্যৱহাৰ কৰা হৈছে।

## স্থাপত্য
কাৰেং ঘৰটোত প্ৰৱেশ কৰিবৰ বাবে চাৰিখন দুৱাৰ আছে। দুৱাৰ কেইখনক *সিংহ দুৱাৰ* বুলি কোৱা হয়। ঘৰটোৰ তলত দুমহলা আৰু ওপৰত পাঁচ মহলা আছে। তলৰ মহলাৰ পৰা ৰংপুৰৰ (বৰ্তমানৰ শিৱসাগৰ) তলাতল ঘৰলৈ আহিব পৰা প্ৰায় ১৬ কিলোমিটাৰ দীঘল এটা সুৰংগ আছিল। এই সুৰংগ বৰ্তমান বন্ধ হৈ আছে। কাৰেং ঘৰটোৰ চৌদিশে এটা বহল আলি আৰু তাৰ কাষে কাষে তাঁতীৰ গড় আছে। গড়ৰ কিছু দূৰত্বত কাষে কাষে মাউতে-হাতীয়ে তল যোৱা এটা দ খাৱৈ আছে। আগেয়ে এই গড়খাৱৈটোত বাৰমাহে পানী আছিল। কাৰেং ঘৰটো দীঘলে ১২০ হাত আৰু বহলে ৩০ হাত। মীৰ জুমলাই অসম আক্ৰমণ কৰিবলৈ আহোঁতে তেওঁৰ লগত অহা ৱাকনবিচজনে (বৰকাকতী) লিখিছিল, "গড়গাঁৱৰ ৰাজকাৰেংৰ নিচিনা কটকটীয়া, ধুনীয়া আৰু নানান কাৰুকাৰ্যৰে সুশোভিত ঘৰ গোটেই পৃথিৱীত বিৰল"। ১২,০০০ অসমীয়া বাঢ়ৈয়ে সম্পূৰ্ণ এবছৰত এই কাৰেং ঘৰটো সাজি উলিয়াইছিল। আৰম্ভণিতে ইয়াত কাঠ-বাঁহৰ প্ৰকাণ্ড চাংঘৰহে আছিল। ইয়াক *হ'-লুঙ* বুলি কোৱা হৈছিল। মীৰজুমলাৰ লগত অসমলৈ অহা চিহাবুদ্দিন তালিচৰ মতে কাৰেং ঘৰৰ বৰ্ণনা হ'ল, "ৰজাৰ চোলং (হোলং) ঘৰটো দীঘে ১২০ হাত, পথালিয়ে ৩০ হাত; এই ঘৰত ৬৬টা স্তম্ভ। প্ৰত্যেকটো বিতোপন স্তম্ভৰ বেৰ বা পৰিধি ৪ হাতকৈ। ঘৰটোৰ চালবোৰ আচৰিত কৌশল খটুৱাই কাঠৰ কাৰুকাৰ্যৰে সুশোভিত কৰা। ইয়াত আহোম ড্ৰেগন ঙি ঙাও খামৰ ভাস্কৰ্য দেখা যায়। সেই অৱস্থাৰ পৰা স্বৰ্গদেউ ৰাজেশ্বৰ সিংহৰ হাতত আটকধুনীয়া ৰাজপ্ৰাসাদলৈ পৰিণত হ'ল গড়গাঁৱৰ কাৰেং ঘৰ। "

## গেলেৰী

File:Gargaon Kareng Ghar or Gargaon Palace, of the Ahom Kingdom.jpg|কাৰেং ঘৰ
File:A passage within Gargaon Kareng Ghar.jpg
File:Gargaon Kareng Ghar or Gargaon Palace, of the Ahom Kingdom.jpg
File:Gargaon'r Kareng Ghor Side View.JPG
File:Gargaon'r Kareng Ghor.JPG
Texture of karengghar sivsagar.jpg
Structure of kareng ghar.jpg


## লগতে চাওক
* তলাতল ঘৰ
* ৰংঘৰ
* গড়গাঁও
* ৰংপুৰ
* আহোম সাম্ৰাজ্য

## তথ্য সংগ্ৰহ

## বাহ্যিক সংযোগ

* Kareng Ghar, Gargaon  সম্পৰ্কে assamportal.com ত বিস্তাৰিত তথ্য চাওক
* Kareng Ghar  সম্পৰ্কে indiamapped.com ত তথ্য আৰু ভিডিঅ’
* কাৰেং ঘৰ  সম্পৰ্কে meghalayatimes.org ত তথ্য আৰু চিত্ৰ আছে।
* Kareng Ghar & Talatal Ghar সম্পৰ্কে mapsofindia.com ৱেবছাইটত

শ্ৰেণী:আহোম ৰাজ্য
শ্ৰেণী:শিৱসাগৰ জিলাৰ পৰ্যটনস্থলী
শ্ৰেণী:স্থাপত্য
শ্ৰেণী:অসমৰ পুৰাতাত্বিক স্থান
শ্ৰেণী:অসমৰ সংৰক্ষিত স্মৃতিচিহ্ন
জিকিৰ

**জিকিৰ** () হৈছে এক প্ৰকাৰৰ ইছলাম ধৰ্মীয় স্তুতি গীত যাৰ দ্বাৰা অসমৰ থলুৱা ইছলাম ধৰ্মী লোক সকলে আল্লাহৰ স্তুতি কৰে। জিকিৰ শব্দটো আৰবী শব্দ ‘জিকিঅৰ’ শব্দৰ পৰা উদ্ভব হৈছে, যাৰ অৰ্থ হ’ল আল্লাৰ নাম স্মৰণ কৰা বা ঘনে ঘনে উচ্চাৰণ কৰা। এয়া ইছলাম ধৰ্মৰ পবিত্ৰ কাম বুলি গণ্য কৰা হয়। আজান ফকীৰে অসমীয়া ভাষাত জিকিৰ ৰচনা কৰিছিল। আজান ফকীৰৰ আগমনৰ সময়ত অসমৰ মুছলমান সকলে নামাজ, ৰোজা, জাকাত আদি ইছলামীয় ৰীতি-নীতি, আচাৰ-অনুষ্ঠান নৈষ্ঠিক ভাবে পালন কৰা নাছিল। আজান পীৰ  চাহাবে তেওঁলোকক ইছলাম ধৰ্মৰ প্ৰতি আকৰ্ষিত কৰিবলৈ জিকিৰ লিখিছিল। জিকিৰৰ ভাষা, ছন্দ, উপমা, সুৰ আদি অসমীয়া যদিও ইছলাম ধৰ্ম সম্বন্ধীয় কিছুমান পাৰ্চী, আৰবী শব্দ গীতসমূহত সোমাই পৰিছে। অসমীয়া দেহ বিচাৰ গীতৰ লগত সাদৃশ্য থকা এই গীতসমূহত আল্লাৰ নাম-কলিমা, দেহৰ ভংগুৰতা আদি বিষয়বোৰ অন্তৰ্ভুক্ত হৈছে।

## ৰচনাকাল
জিকিৰসমূহৰ ৰচনাৰ সময় দুটা দিয়া হয় - ১০৪৫ হিজৰী বা ১৬৩৪ খ্ৰীষ্টাব্দ; ১১৪৫ হিজৰী বা ১৭৩৪ খ্ৰীষ্টাব্দ। ডক্তৰ ভূঞাই পোৱা এখনি পুৰণি বুৰঞ্জীমতে গদাধৰসিংহৰ দিনত ৰূপাই দা-ধৰাই আজান ফকীৰৰ চকু কাঢ়ে ১৬০৮ শক বা ১৬৮৪ ছনত। গদাধৰসিংহৰ ৰাজত্বৰ সময় ১৬৮১-৯৬ চন। ১৬৩৪ চনত অসমত বুঢ়াৰজা প্ৰতাপসিংহ; ১৭৩৪ চনত শিৱসিংহ। গতিকে জিকিৰসমূহৰ তাৰিখ মিলোৱা টান। 

## পৰিৱেশন
জিকিৰসমূহ সমূহীয়াকৈ গোৱা হয় আৰু লোকগীতৰ দৰেই ইয়াৰ প্ৰকাশ ভংগী সহজ-সৰল। এই গীত পৰিবেশনত থলুৱা লোকবাদ্য দোতৰা, বাঁহী, টোকাৰি, বীণ আদিৰ ব্যৱহাৰ সততে দেখা যায়। বহি বহি গোৱাৰ লগতে জিকিৰ নাচি নাচি হাত চাপৰি বজাই, তাল ৰাখি বৃত্তকাৰে ঘূৰি গোৱাৰ ৰীতিও প্ৰচলন আছে। জিকিৰসমূহৰ লগত শ্বাহমিলন বা আজান পীৰৰ নাম ৰচকৰূপে জড়িত হৈ আছে। আজান ফকিৰে সৰহ ভাগ জিকিৰ ৰচনা কৰিছিল যদিও মুনীয়া দেৱান, বান্দৰ ফকিৰ, চৈয়দ মূৰতাজা, গোলাম হুছেইন, হৰিদাস কুমাৰ, বেথাই গুৱাল আদিয়েও জিকিৰ ৰচনা কৰিছিল। 

'জিকিৰ'বোৰত বৈষ্ণৱীয় নামকীৰ্তনৰ প্ৰভাৱ ,মধূৰ সুৰ ,ইচলামীয়  ধৰ্মতত্ব আৰু অসমীয়া ঘৰুৱা ভাষাৰ মাজত ফাৰ্চী ,আৰবী শব্দ প্ৰয়োগ লক্ষ্যণীয় বৈশিষ্ট। জিকিৰৰ ৰচনা কাল সম্পৰ্কে তলৰ গীতফাকি পোৱা যায়:

“দহশ দুকুৰি নৰীচন হিজিৰি
আকৌ পাঁচ বছৰ (বাৰ বছৰ) যায়
চাহ মিলনে এই জিকিৰ কৰিলে
কোৰাণ কিতাবত পাই।”

অতি সুৰীয়া জিকিৰসমূহত অসমীয়া সমাজ জীৱনৰ প্ৰতিফলন সততে দেখা যায়ঃ

বিছমিল্লাহ বুলি মই কাঠত ঘাপ মাৰিলোঁ
টোকাৰী বনাব লাগে মোৰ চাহেব ঐ
টোকাৰী বনাব লাগে ঐ

আন এটা গীতত অসমীয়া গাৱঁলীয়া সমাজ জীৱনৰ সাহ স্বৰূপ বাঁহৰ কথা উল্লেখ কৰিছে এনেদৰেঃ
বাৰীৰে ঢাপৰে জাতি বাঁহ এজুপিসিও মোৰ সোদৰৰ ভাই

## মুঠ সংখ্যা
বাৰকুৰি বৰগীত, তেৰকুৰি ফকৰাৰ দৰে আঠকুৰি জিকিৰ অসমীয়া ভাষাৰ অমূল্য সম্পদ। এই বক্তব্যলৈ চাই জিকিৰ মুঠ সংখ্যা ১৬০ টা বুলি অনুমান কৰিব পাৰি। 

## জাৰী

জাৰীবোৰ মৰ্চিয়া বা মহৰমৰ শোক গীত, এইবোৰ মৌখিক গীত। কাৰাবালাৰ কৰুণ কাহিনী অৱলম্বন কৰি জাৰী গীতসমূহ ৰচিত। আৰব দেশৰ যি ঐতিহাসিক কাহিনীৰ ভিত্তিত গীতবোৰ ৰচিত হৈছিল সেইবোৰে নিজা স্থানীয় ৰূপ হেৰুৱাই হাড়ে হিমজুৱে অসমীয়া ৰূপ লৈছে। জাৰী গালে বৰষুণ দিয়ে বুলি লোক বিশ্বাস প্ৰচলিত।

## লগতে পঢ়ক
* আজান ফকীৰ
* জাৰী
## তথ্য সংগ্ৰহ

শ্ৰেণী:অসমৰ সংগীত
ছিপাঝাৰ

দৰং জিলাৰ এখন অন্যতম চহৰ ছিপাঝাৰ। পুৰণি ছিফা নদীৰ পাৰৰ ঝাৰণি অঞ্চলেই বৰ্তমানৰ ছিপাঝাৰ বুলি পণ্ডিতসকলে কয়। মঙ্গলদৈ নগৰৰ পৰা ১৫ কিলোমিটাৰ পশ্চিমত অৱস্থিত এই অঞ্চলটো এসময়ত এৰী, মুগা আৰু পাটপলু প্ৰতিপালনৰ বাবে বিখ্যাত আছিল। ছিপাঝাৰৰ নতিদুৰতে আছে এটি সূতাকলৰ বৃহৎ উদ্যোগ। ছিপাঝাৰৰ অন্যতম শিক্ষানুস্থান সমূহৰ ভিতৰত ছিপাঝাৰ উচ্চতৰ মাধ্যমিক আৰু বহুমুখী বিদ্যালয় ( স্থাপিত১৯৩০ চন ) , ছিপাঝাৰ মহাবিদ্যালয় ( স্থাপিত১৯৭১ চন ), ছিপাঝাৰ বি.এড॰ কলেজ( স্থাপিত১৯৯৪ চন ) আৰু ছিপাঝাৰ বি.জে. ছোৱালী উচ্চতৰ মাধ্যমিক বিদ্যালয়। 

শ্ৰেণী:অসমৰ নগৰ-মহানগৰ
ৰসায়ন বিজ্ঞান

**ৰসায়ন বিজ্ঞান** হৈছে ভৌতিক বিজ্ঞানৰ এটা শাখা য’ত পদাৰ্থৰ গুণাগুণ, ক্ৰিয়া-বিক্ৰিয়া, সংযুক্তি, পৰিৱৰ্তন, প্ৰস্তুতি পদ্ধতি আৰু পদাৰ্থবোৰৰ মাজত ঘটা মিলনৰ নিয়ম, প্ৰক্ৰিয়া আদি আলোচনা কৰা হয়। বহলকৈ ইয়াক জৈৱ ৰসায়ন, অজৈৱ ৰসায়ন আৰু ভৌত ৰসায়ন এই তিনি ভাগত ভগাব পাৰি। ৰবাৰ্ট বয়ল নামৰ বিজ্ঞানীগৰাকীয়ে ৰসায়ন বিজ্ঞানক এটা অন্য শাখা হিচাপে প্ৰতিষ্ঠা কৰাত প্ৰভুত অৰিহণা যোগায় যদিও এণ্টন লেভয়ছিয়াৰকহে **আধুনিক ৰসায়নৰ পিতা** বুলি অভিহিত কৰা হয়। 
right|thumb|300px|
ৰসায়ন বিজ্ঞানৰ ইংৰাজী ভাষাৰ Chemistry শব্দটো গ্ৰীক শব্দ ‘Alchemy’ৰ পৰা উৎপত্তি হৈছে। 

শ্ৰেণী:ৰসায়ন বিজ্ঞান
সাৰ্বভৌম ৰাষ্ট্ৰসমূহৰ তালিকা

এইখন **সাৰ্বভৌম ৰাষ্ট্ৰৰ তালিকা**ত বিশ্বৰ ৰাষ্ট্ৰসমূহৰ এক আভাস দিয়া হৈছে আৰু ইয়াৰ সাৰ্বভৌমত্বৰ অৱস্থা আৰু স্বীকৃতিৰ তথ্য দিয়া হৈছে।

তালিকাখনত ২০৬ টা প্ৰৱেশ পত্ৰ আছে। ৰাজ্যসমূহক দুটা সুকীয়া পদ্ধতি ব্যৱহাৰ কৰি বিভক্ত কৰা হৈছে:

# ৰাষ্ট্ৰসংঘৰ ব্যৱস্থাৰ স্তম্ভৰ ভিতৰৰ সদস্য সংখ্যাই ৰাষ্ট্ৰসমূহক দুটা ভাগত বিভক্ত কৰে: ৰাষ্ট্ৰসংঘৰ ১৯৩খন সদস্য ৰাষ্ট্ৰ আৰু এখন পৰ্যবেক্ষক ৰাষ্ট্ৰ, আৰু আন ১২খন ৰাষ্ট্ৰ।
সাৰ্বভৌমত্ব বিবাদ স্তম্ভত ৰাজ্যসমূহক দুটা ভাগত বিভক্ত কৰা হৈছে: ১৬খন ৰাজ্য যাৰ সাৰ্বভৌমত্ব বিবাদ আৰু ১৯০খন অন্যান্য ৰাজ্য
এই ধৰণৰ তালিকা প্ৰস্তুত কৰাটো এটা কঠিন আৰু বিতৰ্কিত প্ৰক্ৰিয়া হ’ব পাৰে, কিয়নো ৰাষ্ট্ৰৰ মাপকাঠী সম্পৰ্কে জাতি সম্প্ৰদায়ৰ সকলো সদস্যৰ বাবে বাধ্যতামূলক কোনো সংজ্ঞা নাই। এই তালিকাৰ বিষয়বস্তু নিৰ্ধাৰণ কৰিবলৈ ব্যৱহাৰ কৰা মাপকাঠীৰ বিষয়ে অধিক তথ্যৰ বাবে অনুগ্ৰহ কৰি তলৰ অন্তৰ্ভুক্তিৰ বাবে মাপকাঠী অংশ চাওক। *[[#Criteria for inclusion|criteria for inclusion]]*

## দেশসমূহৰ তালিকা

## অন্তৰ্ভুক্তিৰ চৰ্তসমূহ
The dominant customary international law standard of statehood is the declarative theory of statehood that defines the state as a person of international law if it "possess[es] the following qualifications: (a) a permanent population; (b) a defined territory; (c) government; and (d) capacity to enter into relations with the other states." Debate exists on the degree to which recognition should be included as a criterion of statehood. The declarative theory of statehood, an example of which can be found in the Montevideo Convention, argues that statehood is purely objective and recognition of a state by other states is irrelevant. On the other end of the spectrum, the constitutive theory of statehood defines a state as a person under international law only if it is recognized as sovereign by other states. For the purposes of this list, included are all states that either:
* (a) have declared independence and are often regarded as having control over a permanently populated territory
or
* (b) are recognized as a sovereign state by at least one other sovereign state

Note that in some cases there is a divergence of opinion over the interpretation of the first point, and whether an entity satisfies it is disputed.

On the basis of the above criteria, this list includes the following 206 entities:
* 203 states recognized by at least one UN member state
* Two states that control a permanently populated territory and are recognized only by non-UN member states: Nagorno-Karabakh Republic, Transnistria
* One state that controls a permanently populated territory and is not recognized by any other state: Somaliland

## আৰু চাওক

* ISO 3166-1
* List of countries and capitals in native languages
* List of country-name etymologies
* List of international rankings
* List of micronations
* List of sovereign states by date of formation
* Lists of sovereign states by year
* List of states with limited recognition
* List of territorial disputes
* Sovereign state
* Table of administrative divisions by country
* 
* Terra nullius

## টোকা

## তথ্য সংগ্ৰহ

## গ্ৰ্ন্থ সংযোগ
* 
* 
* 
* 
* 
* 
* 
* 
* 
* 

শ্ৰেণী:দেশৰ তালিকা
আন্তৰ্জাতিক মান সংস্থা ৩১৬৬-১

## তথ্য সংগ্ৰহ


## বাহ্যিক সংযোগ
* ISO 3166 Maintenance Agency, International Organization for Standardization (ISO)
** Country names and code elements &mdash; list of alpha-2 codes
* ''Standard Country or Area Codes for Statistical Use'', United Nations Statistics Division
** Countries or areas, codes and abbreviations &mdash; list of alpha-3 and numeric codes (a few territories officially assigned codes in ISO 3166-1 are not included in this list)
* *[[The World Factbook]]* (public domain), Central Intelligence Agency
** Appendix D &ndash; Cross-Reference List of Country Data Codes  &mdash; comparison of FIPS 10, ISO 3166, and STANAG 1059 country codes
* Administrative Divisions of Countries ("Statoids"), Statoids.com
** Country codes &mdash; comparison of ISO 3166-1 country codes with other country codes

শ্ৰেণী:আন্তৰ্জাতিক মান সংস্থা
সৌন্দৰ্য

**সৌন্দৰ্য** () হ'ল কোনো ব্যক্তি, জীৱ, স্থান বা বুদ্ধিৰ এনে এক বৈশিষ্ঠ যাৰ ফলত আনন্দ, অৰ্থ বা সন্তুষ্টিৰ অনুভৱ হয়। সৌন্দৰ্যক সৌন্দৰ্যতত্ত্ব, সমাজ বিদ্যা, সমাজ মনোবিজ্ঞান আৰু সংস্কৃতিৰ অংশ হিচাপে অধ্যয়ন কৰা হয়। সাংস্কৃতিক ভাবে সৌন্দাৰ্যক বিশদ ভাবে বাণিজ্যিকৰণ কৰা হৈছে। বুদ্ধিৰ সৌন্দৰ্য হৈছে নিখুততাৰ কাৰণে সংস্কৃতি বিশেষে গ্ৰহণ কৰা কৌশল। সৌন্দৰ্যক প্ৰায়ে প্ৰকৃতিৰ লগত সুষমতা আৰু সমন্বয়ৰ প্ৰতীক হিচাপে ব্যাখ্যা কৰা হয় যি আকৰ্ষণ আৰু আবেগ সৃষ্টি কৰে। যিহেতু সৌন্দৰ্য বক্তাৰ অনুভৱ সেয়ে প্ৰায়ে কোৱা হয় "সৌন্দৰ্য হ'ল দেখোঁতা জনৰ চকু"। সৌন্দৰ্য হ'ল নিজ অস্তিত্বৰ অৰ্থ সম্পৰ্কে জাগি উঠা এক প্ৰত্যয়জনক শক্তিশালী অনুভৱ। সৌন্দৰ্য এনে এক অনুভূতি যি ব্যক্তিগত অৰ্থবোৰৰ ঝংকাৰ সৃষ্টি কৰে। 

## তথ্য সংগ্ৰহ

## বাহ্যিক সংযোগ
* 
* BBC Radio 4's In Our Time programme on Beauty (requires RealAudio)
* ''Dictionary of the History of Ideas'':  Theories of Beauty to the Mid-Nineteenth Century
* beautycheck.de/english Regensburg University - Characteristics of beautiful faces
* Eli Siegel's "Is Beauty the Making One of Opposites?"

শ্ৰেণী:মনোবিজ্ঞান
শ্ৰেণী:সৌন্দৰ্যতত্ত্ব
ডিৱাই ৩৬৫

**ডি ৱাই ৩৬৫** ()হৈছে উত্তৰ-পূব ভাৰতৰ ২৪ ঘণ্টীয়া চেটেলাইট নিউজ চেনেল। ইয়াৰ গৰাকী হৈছে গুৱাহাটীৰ ব্ৰহ্মপুত্ৰ টেলি প্ৰডাকচনচ্ প্ৰাইভেট লিমিটেড আৰু পৰিচালন সঞ্চালক হৈছে দিপন্নিতা জয়ছৱাল। এই চেনেলটোত মুখ্যতঃ অসমীয়া ভাষাত বাতৰিৰ উপৰিও সংগীতৰ অনুষ্ঠান, বিনোদন, চলচ্চিত্ৰ, ধাৰাবাহিক আদি পৰিৱেশন কৰা হয়। ২০০৮ চনৰ ৩০ অক্টোবৰত এই চেনেলটোৰ প্ৰতিষ্ঠা কৰা হৈছিল।

## ইতিহাস
ডি ৱাই ৩৬৫ প্ৰতিষ্ঠিত হৈছিল ব্ৰহ্মপুত্ৰ টেলি প্ৰডাকচন প্ৰাইভেট লিমিটেডৰ দ্বাৰা। যি অসমৰ গুৱাহাটীত অৱস্থিত এটা মিডিয়া কোম্পানী।

## উল্লেখযোগ্য অনুষ্ঠান
* প্ৰভাতী আৰতি
* মত ভিন্নমত
* এই সময় 
* ডি ৱাই পৰিক্ৰমা
* জুহাল
* অচিনাকি অসম
* মহানগৰ ৩৬৫
* প্ৰসংগক্ৰমে
* একান্ত ব্যক্তিগত
* ডি ৱাই মেডলি
* ডি ৱাই বিহুৰাণী

## স্থানাংক
তলত দিয়া স্থানাংকৰ অধীনত ডি ৱাই ৩৬৫ দূৰসংযোগ উপগ্ৰহ GSAT-30-ত আছে:

*কম্পাঙ্ক : ৩৯৪৯ মেগাহাৰ্টজ
*মডুলেচন : ৮পিএছকে, ডিভিবিএছ২
*চিহ্নৰ হাৰ: ৩.৬৭৩ এম এছ পি এছ
*FEC : ৫/৬
*মেৰুকৰণ: অনুভূমিক
*কোডেক : MPEG-4

## তথ্য সংগ্ৰহ

## বাহ্যিক সংযোগ
* 
* 
* ডি ৱাই ৩৬৫ৰ পৃষ্ঠা ফেচবুকত

শ্ৰেণী: টেলিভিছন চেনেল
শ্ৰেণী:অসমৰ প্ৰচাৰ মাধ্যম
বিশ্বনাথ কৃষি মহাবিদ্যালয়

**বিশ্বনাথ কৃষি মহাবিদ্যালয়** অসম কৃষি বিশ্ববিদ্যালয়ৰ অন্তৰ্গত আৰু বিশ্বনাথ জিলাত অৱস্থিত।

শ্ৰেণী:অসমৰ মহাবিদ্যালয়সমূহ
ফ'কাছ এন.ই.

**ফ'কাছ এন.ই.** () (পূৰ্বৰ **এন.ই. টি.ভি.**) উত্তৰ-পূব ভাৰতৰ প্ৰথমটো চেটেলাইট বাতৰি চেনেল আছিল। এই চেনেলত অসমীয়া, ইংৰাজী, হিন্দী, বাংলা, মণিপুৰী, নাগামিজ, বড়ো, মিজো, গাৰো, কাৰ্বি, ডিমাছা, নেপালী, ৰংমেই নাগা, ক'ক বৰক আৰু চাদ্ৰী ভাষাত বাতৰি পৰিৱেশন কৰা হৈছিল।। বৰ্তমান এই চেনেলটো বন্ধ হৈছে।

## উল্লেখযোগ্য অনুষ্ঠান
এই নিউজ চেনেলটোত দৈনিক বিভিন্ন ধৰণৰ অনুষ্ঠান প্ৰদৰ্শন কৰা হয়। উল্লেখযোগ্য অনুষ্ঠান সমূহ হৈছে -
*গুড মৰ্ণিং নৰ্থ ইষ্ট
*খিচিৰি সংবাদ
*ভাগ্য লিপি
*বিস্মিত এপলক
*ফ'কাছ গুৱাহাটী
*সুৰৰ পানচৈ
*এন.ই. টিভি ষ্টেডিয়াম
*ৰামধেনু
*ৰংচ'ৰা
*ইতিবাচক... ভাল খবৰ
*ফ'কাছ এন.ই. অপাৰেশ্যন
*TV য়ে TV য়ে
*বক্স অফিচ মিটাৰ
*ভয়েচ অব অসম

## উপলব্ধতা

## তথ্য সংগ্ৰহ

## বাহ্যিক সংযোগ
* 

শ্ৰেণী: টেলিভিছন চেনেল
শ্ৰেণী:অসমৰ প্ৰচাৰ মাধ্যম
শিমলুগুৰি, লখিমপুৰ

**শিমলুগুৰি** হৈছে ভাৰতৰ অসম ৰাজ্যৰ লখিমপুৰ জিলাৰ উত্তৰ লখিমপুৰ মহকুমাৰ অন্তৰ্গত নাৰায়ণপুৰ উন্নয়ন খণ্ডৰ এখন গাঁও তথা গাঁও পঞ্চায়ত অঞ্চল। বৃহত্তৰ ৰাজগড় অঞ্চলৰ ই কেন্দ্ৰস্থল। অসম আৰু অৰুণাচল প্ৰদেশৰ সীমান্তত অৱস্থিত এই গাওঁখনৰ পশ্চিমে শোণিতপুৰ জিলা, উত্তৰে অৰুণাচল প্ৰদেশ, দক্ষিণে ঢলপুৰ আৰু পূবে ৰঙটি অঞ্চল। 

## জনবসতি
মূলতঃ অসমীয়া ভাষী লোকৰ বসতি প্ৰধান শিমলুগুৰিত বড়ো, মিচিং আৰু নেপালী ভাষী লোকো বাস কৰে। এই গাঁৱত বাস কৰা প্ৰধান সম্প্ৰদায় সমূহ হৈছে- আহোম, বড়ো, নেপালী, মিচিং, চাহ জনগোষ্ঠী, বঙালী, বিহাৰী, মাৰোৱাৰী ইত্যাদি। বঙালী, বিহাৰী আৰু মাৰোৱাৰী সম্প্ৰদায়ৰ লোকসকল ব্যৱসায় সূত্ৰে ইয়ালৈ আহি পাচত নিগাজিকৈ থিতাপি লয়। ধৰ্মীয় ভিত্তিত এই গাঁৱৰ প্ৰধান ধৰ্ম দুটা হৈছে- হিন্দু আৰু খ্ৰীষ্টিয়ান। অন্য ধৰ্মৰ লোকৰ সংখ্যা নগণ্য। 

## পৰিবহণ
### স্থলপথ
শিমলুগুৰি গাঁওখন উত্তৰ লখিমপুৰ চহৰৰ পৰা প্ৰায় ৬৪ কিলো মিটাৰ আৰু ১৫ নং ৰাষ্ট্ৰীয় ঘাই পথৰ পৰা প্ৰায় ১০ কিলো মিটাৰ নিলগত অবস্থিত। এই পথচোৱা গড়কপ্তানী বিভাগৰ পথেৰে সংযুক্ত। 
### ৰেলপথ
ইয়াৰ নিকটবৰ্তী ৰেল আস্থান হৈছে পথালি পাহাৰ। 
### বিমানপথ
ইয়াৰ নিকটবৰ্তী বিমান বন্দৰ হৈছে লীলাবাৰী।

## উল্লেখযোগ্য প্ৰতিষ্ঠান
* শিমলুগুৰি উচ্চত্তৰ মাধ্যমিক বিদ্যালয়
* ৰাজগড় মহাবিদ্যালয়
* শংকৰদেৱ শিশু বিদ্যা নিকেতন
* ব্ৰহ্মপুত্ৰ একাডেমি ইংৰাজী মাধ্যম বিদ্যালয়

## তথ্যসূত্ৰ

শ্ৰেণী:অসমৰ গাঁও
শ্ৰেণী:নাৰায়ণপুৰ